
AD VIRGILIUM. 



P. HOFMAN PEERLKAMP 



C. G. COBETO. 

Petiisti a me, amicissime Cobete, ut, si qua haberem quae 
in vestra Mnemosyne edi possent, ea tibi concederem. Forte 
occupatus eram in legendis Virgilii Eclogis et Georgicis. Nam 
recuperata sensim valetudine, ut tamen vires superstites tem- 
perare debeam , quid melius facerem , quam , in hac ruris mei 
amoenitate salubri, animum rerum graviorum studio defessum, 
ita recrearem , curasque et cogitationes , quae noJ senes invi- 
tos saepe sollicitant, consolarer. Quamquam igilir Yirgilium 
non ita legebam, ut in locis, etiam post centenos interpretes 
difficillimis, diu morarer, nonnulla tamen subito in mentem 
volabant, quae mollem et facetam Mantuani Musam fortasse 
magis decereut: sed ea annotare haud operae pretium ducebam. 

Ecce autem tua mihi epistola: iucundissima illa, ut sem- 
per, et a te, nisi quod, tristitia et moerore paene confectus, 
mortem carissimi fratris quotidie metueres, vel potius in tanta 
salutis desperatione et aegrotantis cruciatu, optares. Frater 
tuus, tribunus militum, multis ille virtutibus excellens, re- 
busque, iu India nostra Orientali gestis notus, adolescens 
diem supremum obiit. Qua pietate et constantia vere chri- 
stiana desiderium tam dilecti capitis feras ex epistola cognovi, 
quam ad Hengelium, collegam nostrum, quum hic erat, 
scripsisti, et ille mihi tuo rogatu legit. Deus tibi, optime 
Cobete, faciat istam pietatem et constantiam perpetuas! Ego, 

si quid umquam tibi petenti negare potuissem, nunc ut ne- 
garem, neutiquam a me impetrare potui. Ergo in Eclogis 
et Georgicis quae iam legeram, ea diligentius relegi, deinceps 
omnia legi, et tua caussa, quae animadverti, scriptis mandavi, 
ut vacuus aliquis in Bibliotheca Philologica Batava, tuae im- 
primis curae et custodiae credita, angulus impleatur. 

ECLOGA I. 

Multa sunt in hoc carmine, quae, ut verbo dicam, a Vir- 
gilio, quamvis adolescente, non exspectasses. Heynius, mi- 
nime ille caeteroquin morosus ac difficilis, adeo etiam, ut 
omnia, quoad cum aliqua veri specie fieri posset, in bonam 
partem accipere nitatur, Heynius fere invitus ad vs. 30 fatetur 
//insidere in istis nescio quid invenusti et incompti, quam- 
quam et alia in hoc primo carmine paullo ieiunius dicta 
videri possunt." 

Quam caussam huius rei esse dicamus? Virgilium in prima 
Ecloga nescivisse poesin Latinam, quam statim in Ecloga 
secunda, in sequentibus, et deinceps in Georgicis et Aeneide, 
optime sciverit, cuius exemplum factus sit? Si Octavianus, 
Maecenas, Pollio, Varius, Gallus, alii , talem primam Eclo- 
gam legissent, desperassent , credo, de adolescente, qui in 
haud paucis sat bonis, tam multos malos versus reliquisset. 
Dicamus multos versus manu aliena Virgilianis esse insertos, 
ut insertum esse vs. 18, et alios in aliis Eclogis, auctoritate 
Mss. et omnium interpretum iudicio confirroatur? An, negli- 
gentia et inscitia librariorum corruptos et depravatos? Sen- 
tiat quod quisque aequum putet, et pro vero accipere possit. 
Ego versus istos notasse, et hic illic, quod Virgilius scribere 
potuisset, divinare, satis habebo. 
I. 20. 22. 

Urbem quam dicunt Romam, Meliboee, putavi 
Stultus ego huic nostrae similem, quo saepe sokmus 
Pastores ovium teneros depellere foetus. 
Burmannus depellere nimis violentum putat, quia agni tenelli 
a pastoribus portantur, et coniicit quoi depellere, hoc est lacte 
depellere. Heynius vulgatam defendit, quia, qui iam lacte 

depulsi lanio tradi solent, haud dubie etiam depelli possunt. 
Neque ego assentior Burmanno. Nam Virgilius ovium foetus 
non tenellos sed teneros appellat, quod in hac caussa iam non- 
nihil differt. Et omnino talia epitheta ex loci sententia in- 
telligi oportet. Si pastor agnam in sinu fert, ut est apud 
Tibullum, ex eo ipso apparet, quam tenera sit, et, matre 
oblita, auxilio hominis carere non possit. Et Tityrus recte 
utitur verbo vebementiore , urbem ingratam increpans, quo 
teneros ovium foetus depelkbat, quamvis tam longa via eundo 
vix pares. Equidem in istis, quae videntur, minutiis, iudi- 
cium et elegantiam Virgilii saepe agnovi. Potuisset hic scri- 
bere teneros deducere foetus , ut Torrentius in suo Cod. invenit. 
Et recte quidem scripsisset, sed sine invidia et contumelia, 
quae nunc animum pastoris commotum decet. 
I. 23, 24. 

Sic canibus catulos similis , sic matribus hoedos 
Noram; sic parvis componere magna solebam. 
Ego stultus, inquit, putavi Romam esse similem Mantuae. 
Sic noram catulos esse similes canibus, sic magna cum par- 
vis componere solebam. Sic? Tam stultet Tam stulte noramt 
Est tamen similitudo inter catulos et canes. Sed audiamus 
Servium, qui, postquam nonnulla dixcrat de differentia ma- 
gnitudinis et generis in comparatione , haec addit, //putabam, 
inquit, ante, ita Romam coinparandam esse aliis civitatibus, 
ut solet hoedus caprae comparari: nam, quamvis maior esset, 
tamen eam civitatem esse ducebam : nunc vero probavi eam 
etiam genere distare: nam est sedes deorum.'* Haec si vera 
sunt, ut es8e verissima puto, Virgilius scripsisse et Servius 
legisse videtur: 

Ut canibus catulos similis, ut matribus hoedos 
Noram, sic parvis componere magna solebam. 
I. 25, 26. 

Verum haec tantum alias inter caput extulit urbis 
Quantum lenta solent inter viburna cupressi. 
Dubitari potest, an solent sit Virgilii. Nam et vs. 21 legi- 
tur sokmus, et vs. 24 solebam. Scio et alibi repetita brevi 
intervallo vocabula inveniri. Sed talis negligentia, ut optimos 
interpretes semper offendit, ita Virgilium non offendere non 

l * 

potuit. Ipse, credo, ubi animadvertit male iterata vocabula, 
emendavit, nonnulla reliquit, emendaturus, si iustum voca- 
bulum reperisset, pauca imprudens omisit, plurima autem 
aliorum culpae sunt tribuenda. Nam incredibile dictu est, 
quid librarii in describendis codicibus sibi permiserint. Hem- 
sterbusius ad Propertium ed. Burm. p. 923, de buiusmodi 
repetitione annotavit, quod ad rem nostram pertinet. Pro- 
pertius I, n, 10 — 14 scripsisse dicitur: 

Adspice, quot aubmittat humus formosa colores, 
Et veniant hederae sponte sua melius: 

Surgat et in solis formosius arbvtus antris 
Et sciat indociles currere lympha vias. 
Formosa et formosius iam N. Heinsio et Bentleio displicebat. 
Hinc coniecturae. //Equidem, inquit Hemsterhusius , haud 
ignoro multis emendationibus istam vitandae repetitionis ne- 
cessitudinem praetexi, neque intercedo quo minus ia quibus- 
dam locis valeat. Idem tamen amrmare non vereor, quan- 
tumvis delicatulas ac fastidiosas aures hoc quasi vitium offen- 
dat, haud pauca vel in ipso Propertio reperiri loca, ubi vocis 
intra brevem orationis ambitum repetitae correctionem nemo 
sine magna temeritatis culpa tentare sustineat." Prudentis- 
sima sane admonitio, si vir magnus paullo magis iniuriam 
librariorum accusasset. Vel ipse Propertius sit testimonio. 
Nulla enim poetae Romani carmina tam corrupta in sin- 
gulis versibus, et tam male apta inter se et connexa accepi- 
mus. Quod I. Scaligerum et alios movit, ut, multis transpo- 
sitis, meliorem ordinem invenire conarentur. Praeterea mille 
virorum eruditorum coniecturae satis indicant, quid de Elegiis 
Propertianis , ut nunc sunt, iudicent. Si ipse Propertius, 
quamquam sublimi ingenio, cogitata tantis tenebris involvis- 
set, nomen poetae non mereretur. Sublime et perspicuum 
bene conveniunt et in sede eadem morantur. Si sua ipse 
carmina videret, qualia nos nunc legimus, quara multos ver- 
sus non agnosceret! Hic certe non agnosceret formosius, quia 
praecessit formosa. N. Heinsius, Bentleius, Santenius, Bur- 
mannus, Lachmannus, et quis non? offenduntur vocabulis 
sine vi et gratia repetitis. N. Heinsius certe unus est instar 
omnium. Nam et merito sospitator poetarum Latinorum ap- 

pellatur, et ipse tam excellens est poSta, ut nesciam fere, 
cui veterum eum postponere debeamus. Hinc igitur coniectu- 
rae cum Heinsii, tum aliorum, frondosior arbutus, animosior, 
pomosior , felicius , et fortasse plures. Ego etiam conieci: 

Surgat et in solis sua fortius arbutus antris. 
Arbutus, quae sponte ex terra antri crevit, propria est antri, 
antrum hanc habet suam. Ea pronominis signincatio saepe 
ab interpretibus illustrata est. Tales autem arbores, quod et 
nos novimus, et Virgilius noverat, Georg. II, 47. Sponte sua 
quae se tollunt in luminis auras, Infoecunda quidem , sed laeta 
ei fortia surgunt. Ita apud Propertium arbutus fortius surgit. 
Quae ex istis coniecturis manum illius retulerit, nemo prae- 
stabit. Sed eum scripsisse formosa etformosius, pauci, credo, 
verosimile putabunt. 

Sic, ut eo redeam, equidem haud credo, Virgilium scri- 
psisse tam brevi spatio separata solemus , solebam , solent. 
Omitto solemus et solebam: hic certe solent nemo, si abesset, 
desideraret. Si Virgilius scripsisset : Quantum lenta inter solidae 
viburna cupressi: quis aliquid ad comparationem deesse arbi- 
traretur? Comparatio catuli et canis ad discrimen inter Ro- 
mam et Mantuam significandum , non sumcit. Melior iam est 
cupressi et viburni lenti. Optima esset, si, ut viburnum habet 
epitheton qualitatis, itidem haberet cupressus. Viburna sunt 
parva, cupressi magnae: viburna lenta, exigui pretii, quod ad 
lignum attinet, cupressi solidae , magni pretii, quod ad lignum, 
et multi usus. Vide scriptores Rusticos et Flinium. 
I. 28—31. 

Libertas: quae sera, tamen respexit inertem; 
Candidior postquam tondenti barba cadebat; 
RespexU tamen, et longo post tempore venit, 
Postquam nos Amaryllis habet , Galatea reliquit. 
Viri docti sera tamen, et alia variis modis distinguunt. Sed 
quo modo cumque distinguas, repetitum respexii tamen metri 
potius caussa repetitum videtur, quara ut aliquam vim osten- 
deret. Simplex, et Latina oratio erat: 

Libertas, quae sera quidem respexU, inertem 
Respexit tamen, et longo post tempore venit , 
Candidior quum iam tondenti barba cadebat. 

In oratione prosa saepius verbura semel ponitur: ut, Libertas: 
quae sera quidem, tamen respexit: et omisso quidem, Libertas: 
quae sera, tamen respexit. Vide Arntzen. ad Plinii Panegyr. 31. 
Sunt et aliae formae, ut: libertas, quae , si sera, tamen re- 
spexit, et quae, quamvis sera, tamen respexit. Graeci xhXx. 
Sophocles Trachin. 

"ES«x«? iiiiiv , «AA« <rbv xpovy, %xpxv. 
Quum iam, melius quam postquam, quod statim iteretur: 

Postquam nos Amaryllis habet, Galatea reliquit. 
Si tamen iste versus sit Virgilii. Amaryllidem iam esse ami- 
cam Tityri , satis intelligitur ex vs. 5 , et 32. Et magis con- 
sueti moris est, Tityrus habet Amaryllidem, quam Amaryllis 
Tityrum, ut alibi tu Phyllida solus habeto , et Theocritus Eid. 
II , ■xxvxv s%ei ias txXxivxv o Mvvltog. Atque illud nunc 
potius est, quia Tityrus Galateam accusat, quasi caussam 
neglectae a se libertatis et curae peculii. Servius : // quando 
coepit secare barbam, et, Galatea relicta, Amaryllidis amore 
detineri." Virgilius potuisset: Galatea relicta est. 
I. 36. 

Non unquam gravis aere domum mihi dextra redibat. 
Cur, aut quomodo pastor aes, pretium rerum venditarum, 
dextra, non in zona gestabat? Tribui fortasse potest nimiae 
simplicitati. Quamquam melius auctor Moreti 79. Nonisque 
diebus Venales olerum fasces portabat in urbem : Inde domum 
cervice levis, gravis aere, redibat. Et Columella X, 310. Aere 
sinus gerulus plenos gravis urbe reportet. Bene ille in Moreto 
ex urbe redit cervice levis, fascibus olerum, at gravis cer- 
vice, pondere aeris. Crumena, ut notum, saepe collo depen- 
debat. Hortulanus Columellae habet aes in sinu. Unicum, 
quod vidi, exemplum, est inter Priapeia Anthol. Burm. T. II, 
p. 568. Meisque pinguis agnus ex ovilibus Gravem domum re- 
mittit aere dexteram. Sed auctor istius carminis, quicumque 
demum sit, profecto neque Catullus neque Virgilius est, 
sed multo recentior, atque hic vidit gravis aere domum mihi 
dextra redibat. Praeterea hoc rogo: cur Tityrus nunc accusat 
urbem ingratam, qui modo accusasset Galateam abiectae a se 
spei libertatis et curae peculii? Si non tantum Galatea, 
verum etiam urbs pastorem adeo inertem fecerant, omnino 

in vs. 34, Quamvis muUa tneis exiret victima saeptis, particula 
et requirebatur. Quid denique in his et similibus sit Allego- 
ricum, quid non, divinare haud scio, neque in istis tene- 
bris mico. 
I. 40. 

Hic illum vidi iuvenem, Meliboee, quotannis 

Bissenos cui nostra dies altaria fumant. 
Mensis fortasse, vel paullo plus, erat, ex quo Tityrus liber- 
tatem acceperat. Quomodo iam altaria quotannis singulis 
mensibus fumant? Semel fumasse potuerunt. Quamquam 
vs. 7, 8, dicit imbuet, non imbuit: illius aram Saepe tener 
nostris ab ovilibus imbuet agnus. Ad eam rationem nunc postu- 
latur fumabunt, vel aliud, quo futurum tempus significetur. 
Hoc, credo, coniunctivus modus faciet: Hic illum vidi iuve- 
nem, Meliboee, quotannis Bissenos cui nostra dies aUaria fument. 
Cui altaria fumare fas est, fumare debent, fumabunt. Aute- 
cedentia saepe imbuet , nunc per bissenos dies quotannis auxit. 
Magis tamen Latinum esset : 

Hic meritum vidi iuvenem, Meliboee, quotannis 

Bissenos cui nostra dies altaria fument. 
Ipse Virgilius: meriios aris indicit honores. Nonnulli fortasse 
interpretabuntur fumant pro fumabunt , quia saepe praesens 
vim habet futuri. Sed talium exemplorum alia est ratio, quae 
hic valere non potest. 
I. 46. 

Pascite , ut ante, boves, pueri: submittite tauros. 
Agnus submittitur ovi, ut lac ducat: vacca submittitur tauro , 
ut impleatur: Taurus submittitur , hoc est, servatur, alitur, 
ut admissarius sobolem procreet; tandem mactetur, vel aret. 
Ita scriptores de re rustica hoc verbo utuntur; vide Lexicon 
ed. Gesner. Ita ipse Virgilius III. Georg. 159. de vitulis: 
quos aut pecori malint submittere habendo Aut aris servare sacros, 
aut scindere terram. Si ista verbi significatio huic loco con- 
veniret, tacerem. Sed, quando iuvenis ille hic dicit: Pascite, 
ut ante, boves, pueri: concedit pastoribus, ut, sicuti solebant, 
vitam continuent, et quotidie faciant, quod sua res exigebat. 
Eo pertinet boves pascere, non pertinet tauros submittere. 
Tauri vituli semcl eligebantur, et sic ipsi crescebant, sine 

cura pastorum, admissurae, aris, vel arationi. Quominus 
tauros submittere accipiatur de aratione, impedit etiam omis- 
sum aratro vel iugo. Vera huius loci sententia omnino po- 
stulat, ut pastores dicantur suas boves pascere, et curare ut 
nova semper proles nascatur. Talis autem sententia non est 
in tauros submittere. Nullum adhuc simile exemplum osten- 
ditur, nisi in Nemesiani Cyneg. 114. de cane femina: Huic 
parilem submitte marem. Submittit marem feminae. Potuisset: 
Hanc parili submitte mari. Sed Nemesianus, Calpurnius, et 
alii huius generis poetae, toti a Yirgilio pendebant, care- 
bantque omni fere rectae Latinitatis sensu, adeo etiam, ut 
vel corruptis Mss. lectionibus in vitium traberentur. Putavit, 
credo, Nemesianus, submittite tauros, idem esse atque admit- 
tite iauros bubus. Virgilius scribere potuisset: Pascite, ut 
ante, boves, pueri, admittite tauros. Amasse videtur tales hia- 
tus: quod saepe non intelligentibus librariis caussam loci cor- 
rumpendi praebuit. Heinsius cum ad Eclog. II, 53, tum 
alibi, saepe ostendit. Tamen Virgilium scripsisse puto: 

Pascite, ut ante, boves, pueri: submittite tauris. 
Atque haec emendatio tam facilis est, ut, cum nemini, 
quantura scio, in mentem venerit, propemodum dubitare 
cogar, an non aliquid obstet, quominus accipiatur. Quum 
vero bos et vacca promiscue ponantur, et bos gravida invenia- 
tur, non video, quid obstare possit. 

Quod ad versum Theocriti Eidyll. IX, 3, attinet, M6<r%u$ 
(Sutrh vCpevres, v7ro creipcnai Ss rxvpm, quem nonnulli affere- 
bant ad defendendum submittite tauros, in eo iam omnes 
praeferunt e?r) <rreipxisi, et recte monet Schaeferus, aliud 
esse vQievxt, aliud eCpiivxt. 
I. 52—56. 

Fortunate senex , hic inter flumina nota 

Et fontis sacros frigus captabis opacum. 

Hinc tibi, quae semper , vicino ab limite, saepes 

Hyblaeis apibus florem depasta salicti, 

Saepe levi somnum suadebit inire susurro: 

Hinc alta sub rupe canet frondator ad auras ,■ 
Haec, etiam post multas literatissimorum hominum interpre- 
tationes et coniecturas, manent difficillima. Quidquid tentes, 

quocumque te vertas, vocabula quae semper non ita expli- 
cabis, ut manus Yirgilii possit agnosci. Nihil restat, nisi 
divinatio. Divinavi : 

Hinc tibi aquae strepitu, et vicino ab limite saepes 
Hyblaeis apibus florem depasta salicti, 
Saepe levi somrmm suadebit inire susurro. 
Hinc aquae suo strepitu, et vicina saepes susurro apum, tibi 
suadebit inire somnum. Aquae sunt fluminum et fontium. 
StrepUus, strepere, obstrepere , de aquis, lymphis, fontibus, 
notum. Una litera addita saepe corruptelam sustulit. Hic 
mihi in mentem venit Ovidii Heroid. VII, 139. 
Sed iubet ire Deus: veUem vetuisset adire; 
Punica nec Teucris pressa fuisset humus. 
Hoc duce, nempe Deo, ventis iactaris iniquis, 
Et teris in rapido tempora Umga freto t 
ubi legendum censeo: 

Hoc duce nempe adeo ventis iactaris iniquis! 
De Deo, quod dicis, mentiris. Deus te ire non iussit. Si 
iussisset, meliorem habuisses ducem, neque adeo ventis fuis- 
ses iactatus. 
I. 60, 64. 

Ante leves ergo pascentur in aethere cervi, 
Et freta destituent nudos in lUore piscis : 
Ante, pererratis amborum finibas, exsul 
Aut Ararim Parthus bibet, aut Germania Tigrim: 
Quam nostro illius labatur pectore vuUus. 
Multa in his castigato poeta Romano haud satis digna mihi 
videntur. Iam primum oratio Meliboei, quinque versibus 
omissis, longe elegantius continuaretur. Deinde, quibus mo- 
dis ea abrumpitur! Ante fient, inquit Tityrus, quae fieri non 
possunt, quam vultus Octaviani ex meo pectore labatur. 
Exilis sane animi grati significatio, postquam eum, vs. 6, 
iam appellaverat Deum, cui sacra faceret, cui, vs. 43, quo- 
tannis duodecies altaria fumarent. Qui tandem oblivisci po- 
terat illius, quem singulis mensibus, tamquam praesens numen 
veneraretur? De solo vultu accipi non potest. Nam ea animi 
grati declaratio etiam esset tcnuior. Et sic aliquid de blando 
et amico vultu, quo eum Octavianus exceperat, praecessisse 

oporteret. Iam illud, quod rerum naturae repugnat, variis 
modis exprimitur. Frequentissima ratio, ut est simplicissima, 
petitur ex antithesi maris , et terrae. Iam Sosicles Corinthius 
apud Herodotum V. 92, dicebat : 01 xvSpairoi voptbv iv ictXxtro-y 
el-ovo-t , xx) ol <%0tW tov irpdrepov avSpuiroi. Latini poStae 
animal terrestre solent opponere marino, ut h. 1. cervi oppo- 
nuntur piscibus. Cervi in aequore (nam hoc praeferendum puto 
alteri in aethere) pisces in litore. Hoc est, quod Propert. 
II, ii, 7, canit: Quaerebam sicca si posset piscis arena Nec 
solitus ponto vivere torvus aper. Vwere est voftbv exav, pasci. 
Virgiliano cervi pascentur in aequore, responderet pisces in 
litore, vel, addito verbo, ut pisces in litore vivent: et poeta 
scribere debuerat, v. c. Et nudi sicco vivent in litore pisces. 
Sed freta destituent pisces in litore non respondet antecedenti 
cervi pascentur in aequore. Requiritur aliqua ipsorum anima- 
lium voluntas et studium, ut amare dicantur aliam vitam, 
quam cui nata sunt: ametque salsa levis hircus aequora, dicit 
Horatius. Sic apud Arcbilochum cervo sunt %%iiivTx kuhxtx 
$/AT£p' Yi7relpou, SfA<J);V/ 3' >?5u Hpog. Quid autem freta desti- 
tuunt pisces in litore ? Nulla in eo piscium voluntas cernitur. 
Destituuntur sane inviti. Neque res ipsa adeo est inaudita. 
Quoties freta, in magna tempestate, in subito aliquo praeter 
solitum refluxu nudos pisces destituunt! Versus plane esset 
accommodatus delpbini vel balaenae in litus Catvicense eiectae. 
De finibus pererratis, de Arari, caet. nihil dicam. Interpre- 
tes satis reprehenderunt. Reprehensio plerumque tamen desinit 
in Virgilium excusandum, iuvenili scilicet aetate, quum ani- 
mum ad componenda Bucolica appellebat. Huiusmodi addi- 
tamenta venerunt ex officina poetarum Grammaticorum et 
Scholasticorum. Novimus Phocam et alios, quorum praeconia 
leguntur in ed. Burm., novimus auctores Culicis, Ciris, Moreti, 
alios , quorum multi vivebant in aula Caroli Magni , et anti- 
qua nomina gerebant. 
I. 65—67. 

At nos hinc alii sitientes ibimus Afros; 

Pars Scythiam, et rapidum Cretae veniemus Oaxem, 

Et penitus toto divisos orbe Britannos. 
Ego notitiam aliquam geographicam a personis pastorum non 

adeo alienam arbitror. Nam saepe veniebant in urbem, ut 
Meliboeus Mantuam, ubi de Africa, Scytbia, Britannia au- 
diebat. Multi quoque erant rustici ex militia reduces, qui 
de peregrinis regionibus narrabant. Idem nos vidimus tem- 
pore Napoleonis I. Sed de Oaxe Creiae quid dicam, nescio, 
nisi, non intelligo. Caeterum locus, paullo aliter distinctus, 
erit fortasse dilucidior: 

At nos? Hinc alii sitientes ibimus Afros / 
Pars Scythiam, et rapidum Cretae veniemus Oaxem, 
Et penitus toto divisos orbe Britannos? 
Tu, senex fortunate, placida quiete frueris. At nos? Cluid, 
agris nostris eiecti, faciemus? Quo nos conferemus? Alii 
fortasse in Africam, alii in Scythiam, alii in Britanniam? 
Hic enim manere non possumus. Meliboeus et antea, et 
nunc, et deinde loquitur interrogative , quia loquitur magno 
dolore affectus. Hic interrogatio propterea quoque melior 
est, quia nesciebat, quo ipse proficisceretur, nec de aliis, quo 
essent profecturi, statuere poterat. In tali dubitatione com- 
memoratio Africae, Scytbiae et Britanniae non offendit, 
etiamsi quartum peregrinae regionis nomen addidisset, modo 
non Oaxem Cretae. Britannia recte postrema nominatur, quam 
Bomani, milites etiam, maxime timerent. Erat ignota, et 
extra orbem. 
I. 68—70. 

En , unquam patrios longo post tempore finis , 
Pauperis et tuguri congestum cespite culmen, 
Post aliquot, mea regna videns, mirabor aristas? 
Diversae interpretationes difficultatem testantur. Qui in una 
earum acquiescere possit, acquiescat. Ego non possum. Longo 
post tempore et post aliquot aristas , idem est atque, post lon- 
gum tempus et post aliquot annos. Conieci : 

Pascuaque, et, mea regna, videns, mirabor aristas? 
En, unquam longo post tempore videns patrios fines, et 
casam, et pascua, et aristas (quae mea regna sunt, quae 
aristae me rege beatiorem faciunt, quarum adspectu regno et 
triumpho) , has mirabor, tam laetas adspiciam, ut nunc ad- 
spicio. Ergo subiungit: Impius haec , tam culta novalia miles 
habebit, Barbarus has segetes? Meliboeus enumerat, quae esset 

rolicturus, nempe patriam., in qua pagum, in pago autem 
tugurium, pascua et aristas, illa novalia, illas segetes. Pascua 
abesse non possuut. Si quis inspicit scripturam antiquissimi 
Codicis ex Bibliotheca Medicea, cuius particula repraesenta- 
tur in ed. Burmanniana, is non mirabitur PASCUAQUET 
corrumpi potuisse in POSTALIQUOT. 

ECLOGA II. 

Tituli varii huius Eclogae feruntur. In Leid. Cod. carmen 
vel micticon; Poeta, Corydon. In Vossiano: Coinon vel Miston. 
Heynius ista coniicit esse corrupta ex xotvbv et fturtjTbv , hoc 
est, impurum et libidinosum. Ego verum puto: xotvbv vel [&ixt6v. 
Idque in utroque Codice. Mistum est, in quo et narrat 
poeta, et alios facit colloquentes. Scaliger de Poetice I, 
p. 13, hoc Graece dici (uxtov laudat, xotvbv improbat. Quare, 
huc non pertinet. 
II. 12, 13. 

At mecum raucis, tua dum vestigia lustro, 
Sole sub ardenti resonant arbusta cicadis. 
Hoc est arbusta resonant cicadis, sicut ego resono cicadis. 
Haud aliter mecum a Virgilio usurpatur. I Georg. 41. mecum 
miseratus agrestes : ut ego miseror. VI Aen. 718. Quo magis 
Italia mecum laetere recepta: ut ego laetor. Atque ita est in 
aliis exemplis. Sed ego resono cicadis intelligi non potest. Flo- 
rens Christianus primus, ni fallor, vidit locum esse corru- 

ptum , et mecum divisit : At me cum raucis resonant ar- 

busta cicadis. Heinsius, cui idem in mentem venerat, exem- 
plis illustrat duobus ex Virgilio petitis, quae tamen non 
sunt eiusdem generis. Nam in uno silvae resonant Amaryl- 
lida, in altero Circe resonat lucos. Videamus, quibus modis 
Virgilius isto verbo praeterea utatur: virgulta resonunt avibus, 
aedes resonant plangoribus, examina resonant e quercu, et litora 
resonantia. Iam recte diceretur: arbusta resonant dcadis, et 
arbusta resonant cicadas , nisi obstaret mecum. Nam hoc esset: 
ego et arbusta resonamus cicadis. Nec melius procederet arbusta 
resonant me cum cicadis. Quid enim significat, arbusta et 

eicadae me resomnt? Nec multum invamur, si me per casum 
sextum interpretamur. Quare Virgilium scripsisse arbitror: 
At mecum raucae, tua dum vestigia lustro, 
Sole sub ardenti resonant arbusta cicadae. 
Hoc Latinum et perspicuum est. In meridiano ardore lustro 
tua vestigia, «t canto ; cicadae mecum resonant silvas. Cae- 
terae aves silent in ardenti aestu. Sic VirgiL VII, Aen. 12. 
Dives inaccessos ubi solis filia lucos Assiduo resonat cantu. Silius 
Ital. XIV, 29. sacras qui carmine sUvas Quique Syracosia 
resonani Helicona Camena. Claudian. IX, 22. Reginam reso- 
nant Othrys et Ossa Thetin. Virgil. III , Georg. 328. pro reso- 
nant alio verbo utitur: Et cantu querulae rumpunt arbusta cica- 
dae. ubi potuisset, resonant. Sed non amat eadem repetere. 
Locum Virgilii ante oculos habuit Nemesian. Eclog. IV, 38 — 42. 
Vocat aestus in umbram: Iam pecudes subiere nemus, iam nulla 
canoro Gutture cantat avis, torto non squamea tractu Signat 
humum serpens. Solus cano, me sonat omnis Silva, nec aesti- 
vis cantu concedo cicadis. Quidquid caeteroquin in istis repre- 
hendas, versus obscuri non sunt. Ego nou concedo cicadis 
cantu, cano cum cicadis, ut Virgilius, cicadae mecum. 
II. 25—27. 
Nec sum adeo informis: nuper me in litore vidi, 
Quum placidum ventis staret mare; non ego Daphnim 
Iudice te metuam; si nunquam fallit imago. 
Alexis despiciebat Corydonem. Ergo illi iudex in hac caussa 
potius erat recusandus. Tamen Aleiin non metuit. Virgilius, 
credo, aliquid addidisset, quale v. c. Eclog. IV, 58. Pan etiam 
Arcadia dicat se iudice victum. Ego non metuam Daphnim, 
vel te, te ipso, etiam te iudice. Iam si nunquam fallit imago, 
quomodo interpretemur ? Servius : // Nulla enim res ita deci- 
pit, quemadmodum imago. Nam et in speculo contraria 
ostendit universa: et in aqua remum integrum quasi fractum 
videmus." Servius igitur dubitantem facit pastorem, an ex 
imagine recte de sua forma iudicare posset: quod sane con- 
trarium est fiduciae, qua se non adeo informem esse, nec 
iudicem Alexin timere, affirmaverat. Spohnius: //Non infor- 
mis sum ; vidi me in litore , et imago non fallit." Ita pastor 
non dubitat. Et ea sententia postulatur: sed an si nunquam 

falht imago eam sententiam declaret, ego dubito. Nunquatn 
ostendit Corydonem etiam magis incertum, an vera esset 
imago. Fortasse poSta dedit: 

non ego Daphnim, 

Iudtce me, metuam,- sic nunguam fallit imago. 
Iudice me, decens pastorem simplicitas, et iactantia. Poly- 
phemus apud Theocritum Eidyll. VI, 34 sq. K«< yxp Syv 
ouS* sTSos s%u xxxbv, «? (ts XsyovTi. *H yxp irpxv i? ttSvtov 
ijefiteirov, (vtg Vs ya.Xa.vx). Ka) xx\x fihv tx ysvsix, xxhx 5* 
i(j,\v x ptlx xupx ('XI? nxp ifiiv xixpiTXt) xxTsCpxlvsro. Et 
alibi, quamquam in alia caussa, kxt" i/tbv viov. Ovid. XIII. 
Metam. 840. Certe ego me novi liquidaeque in imagine vidi 
Nuper aquae: placuitque mihi mea forma videnti. Dices for- 
tasse, o Alexi, imago, quam aqua reddit, est fallax. Sic, 
adeo tamen, tam mendax hoc speculum esse non potest. Ita 
nunquam decipit. Possum huic speculo credere. In eadem 
re pastor Calpurnii II, 84, 85. Num, precor , informis videor 
tibi? num gravis annis? Decipiorque miser , quoties mollissima 
iango Ora manu? 
II. 71, 72. 

Quin tu aliquid saltem potius , quorum indiget usus, 

Viminibus mollique paras detexere iunco. 
Omnem lapidem moverunt, ut ista intelligerentur. Mark- 
landus legebat: potior quorum indiget usus. Offendit inpri- 
mis saltem potius. Una ex facillimis emendandi viis initur 
per transpositionem literarum. Quid igitur, si ex SALTEM 
velSALTIM, ut in multis Codd. legitur, facimus LENTIS? 
Nemo non versum Virgilianum agnosceret, si vel in uno Ms. 
appareret : 

Quin tu aliquid lentis potius , quorum indiget usus, 

Viminibus mollique paras detexere iunco. 
Quin tu potius ex lentis viminibus et molli iunco paras ali- 
quid, quorum usus indiget. Elegantius vimina habent epithe- 
ton, ut iuncus habet. 

ECLOGA III. 

III. 108—110. 

Non noslrum inter vos tantas componere litis: 
Et vitula tu dignus , et hic: et quisquis amores 
Aut metuet dulcis, aul experietur amaros. 
Fieri aliter non potuit, quin multa nobis in huiusmodi Al- 
legoriis essent obscura. Solus Pollio, Virgilius, et amici et 
inimici intellexere. Hoc, credo, apparet, significari certamen 
de amore Pollionis erga Virgilium et alium poetam. Ego pri- 
mam tantarum tenebrarum caussam invenisse mihi videor 
in vs. 88. 

Qui te, Pottio , amat, veniat , quo te quoque gaudet. 
Si ibi legas: Quem tu, Pollio, amas , veniat, quo te quoque 
gaudet , et hic, transpositis amores et amaros; 

Et vitula tu dignus, et hic: et quisquis amaros 
Aut metuet, dulcis aut experietur amores. 
aliquam fortasse lucem nanciscemur. Sententia totius loci 
huc redit. uPottio amat nostram, quamvis est rustica, Musam, 
dicit vs. 84, Damoetas, hoc estj Virgilius: Gratus propterea 
eum colam, et in carminibus meis laudabo. Respondet Me- 
nalcas: Pollio ipse est egregius poeta. Ergo laudari non de- 
bet a mediocri poeta, qualis tu es. Tu vitulam illi sacrifi- 
cabis? Meretur taurum. Damoetas: Pollio tamen me amet: 
qui a tanto poeta amatur, ista laude et exemplo incitatus, 
tandem in re poetica eo pervenire poterit , quo Pollionem per- 
venisse gaudet. llli omnia succedent, quae tentabit. Menalcas: 
Tua carmina quis amet? Nemo, nisi qui omni iudicio caret. 
Quis ferat Bavium , nisi qui amet Maevium ! Tu es Bavius. 
Damoetas: Tu dolo malo uteris, ut me ex insidiis perdas. 
Invides mihi. Menalcas; Imo tu." Iam Palaemon iudex cer- 
tamen finit: //Tantas lites, inquit, quantae sunt, quae de 
amore Pollionis agitantur, utrum ille alteri praeferat, ego 
non componam. Damoetas dignus est laude, dignus est Me- 
nalcas, digni estis vitula, digni sunt, quicumque metuat a 
Pollione contemni, atque adeo carmina componat, quae non 
ab eo contemnantur , aut, quod maius, amentur. Ipse Pollio 
maior cst omnibus, et meretur taurum." Virgilius in hac 

Ecloga laudat Pollionem optime de poesi, in sequenti Ecloga, 
optime de re publica meritum. 

Varias interpretum opiniones, quarum relatio librum im 
pleret, non attigi. Si una ex illis mihi esset eligenda, elige- 
rem Philippi Wagneri. 

ECLOGA IV. 

IV. 11, 12. 

Teque adeo decus hoc aevi, te Consule, inibit, 
Pollio, et incipient magni procedere menses; 
Te duce, si qua manent, sceleris vestigia nostri, 
Irrita perpetua solvent formidine terras. 
/flnibit, dicit Heynius, pro cursum inibit, incipiet. Inire 
quidem absolute ita positum non occurrit: participium tamen 
nunquam non ita dicitur: ineunte anno, mense; iniens aetas: 
quidni etiam annus init?" Ego in hac caussa non quaerendum 
puto, quid dici possit, sed quid dictum sit. Si dictum esset a 
probato scriptore decus, gloria , ea res init , inveniremus aliquod 
exemplum. Adhuc non inventum est, ne in minus quidem 
probato scriptore , qui exemplum antiquioris imitari potuisset. 
Quare locus mihi depravatus esse videtur, sic corrigendus : 
Tuque adeo decus hoc aevi, te Consule, inibis 
Pollio, et incipient magni procedere menses 
Te duce. Si qua manent sceleris vestigia nostri, 
Irrita perpetua solvent formidine terras. 
Tam rectum est, tu inibis aevum quam pulchrum et exquisitum 
est, tu inibis , te Consule. Cicero de Divinat. I, 2. astrorum 
volucres te ConsuU motus Tu quoque vidisti. Claudian. II. Eutrop. 
Praefat. 9. Illatas Consul poenas se Consule solvit. Auson. Protrept. 
100. Speresque tuos, te Consule, fasces. Talia sunt me duce, me 
milite, me imperatore, auctore, hoc feci. Praeterea venustius 
menses incipient procedere duce Pollione, quam terrae formidine 
solventur duce Pollione. Pollio ducit istos menses, menses eo 
Consuie veniunt. Et Consul ducit annum, est ductor novi 
anni. Claudian. Prob. et Olybr. 9. alloquitur Phoebum : saepe 
soles, ductoribus illis, Instaurare vias, et cursibus addere no- 
men. Probum et Olybrium, Consules, vocat ductores. Et 

Pollio erat Consul designatus, ut dicit Servius, ideo inibit 
non iniit. 

Superest altera difficultas, nempe in sceleris vestigia nostri 
irrita. Scelus vocat necem I. Caesaris et bella civilia inde 
orta. Vestigia calcantur, delentur , tolluntur , sed quomodo 
fiunt irrita, et quis unquam ita locutus est? Servius quidem 
interpretatur ad nihilum deducta. Recte quidem : et hoc est , 
facere ut non amplius appareant, fiant x$)ocvij , 1%vix xlpxvi- 
<r6ivTx. Vix autem scelera bene dicerentur irrita, nedum vestigia. 
Melius est OBRUTA, quam IRRITA. 

si qua tnanent sceleris vestigia nostri, 
Obruta perpetua solvent formidine terras. 
Bella civilia, praesertim orta ex nece tanti viri, sunt scelus, 
et scelera pariunt. Etiamsi ipsum scelus, ipsa bella civilia 
cessent, tamen relinquunt vestigia, eaque alta et profunda. 
Formido non prius terras relinquet, quam illa vestigia sunt 
obruta. Proprie obruuntur iniecta terra, figurate omnibus 
caussis novi belli sublatis. 

ECLOGA V. 

V. 18. 

Iudicio noslro tantum tibi cedit Amyntas. 
Illud iudicio nostro mihi nimis pedestre videtur, et in Vir- 
gilio vix tolerandum. Plus semel in his Eclogis scribit iudice 
me, te : et hic scripsisse puto: 

Iudice me noster tantum tibi cedit Amyntas. 
Menalcas vs. 5, laudaverat Amyntam. Mopsus vs. 6, aegre 
tulerat. Nunc Menalcas Mopso satisfacit , et Amyntam , licet 
minorem Mopso, tamen suum et Mopsi amicum nominat, 
hoc est, nostrum Amyntam, ut in sq. Daphnim tuum. 
V. 27, 28. 

Daphni, tuum Poenos eliam ingemuisse leones 
Interitum, montesque feri silvaeque loquuntur. 
Versus impediti, in quibus explicandis interpretes variis modis 
operam collocarunt. Fortasse sic legendi sunt: 
Daphni, tuum Poeni etiam ingemuere leones 
Interitum : montesque feri silvaeque loquuntur. 

Leones etiam ingemuere, ut (quae praecedunt) pastores non 
egere, quadrupes non libavit, neque attigit. Montes adhuc 
loquuntur interitum tuuni, quasi lugentes memorant, et tristi 
sonitu declarant. Nemesian. Ecl. I, 74. Respondeni silvae. 
Te nostra armenta loquuntur. Vide Heins. ad Eclog. VIII, 22. 
qui non omisit illud Theocriteum: 'AAAjjA»/? hxheovei Tebv 
yifiov x'i Kvirxpiao-ot. Pulcherrima est prosopopoeia in Psalmo 
XIX, 1 — 4. O/ ovpxvo) dtijyovvTxi $o!-xv Seov, iroiyo-tv tuv 
Xetpuv xvtov xvxyyilXei to aTepiu/tx. y/tipx rj? yptipx epevyeTxt 
pijfix kt\. Hiatus in Poeni etiam corruptelam peperisse vide- 
tur. Idem et alibi, et factum in Eclog. X, 13. Illum etiam 
lauri, etiam flevere myricae. Sic optima Mss. In multis inser- 
tum est illum , ut metro scilicet consuleretur : Illum etiam 
lauri, illum etiam flevere myricae. 
V. 50—52. 

Nos tamen haec quocumque modo tibi nostra vicissim 
Dicemus: Daphninque tuum tollemus ad astra,- 
Daphnin ad astra feremus: amavit nos quoque Daphnis. 
Scripsi Daphninque, ut edidit Burm. et alii. Omitto disputa- 
tiones de forma talium accusativorum. Sed Virgilius in vs. 51 
scribere non potuit Daphnim, et in vs. 52, Daphnin. Coactus 
esse videretur necessitate metri. Tanta egestas non cadebat 
in tantum poetam. Ergo nollem alios edidisse Daphnimque et 
Daphnin Sed cur tollemus ad astra, et statim feremus ad 
astra? Exponi video per Anaphoram. At Anaphora, sive Epa- 
nastrophe, postulat repetitionem eorundem vocabulorum. Si 
Virgilius hoc voluisset aliter scripsisset, v. c. Dicemus grati; 
Daphninque feremus ad astra,- ita recte sequeretur Daphnin 
ad astra feremus. Miror I. Caes. Scaligerum Poetic. IV, 30, 
hoc non vidisse. Sed coecus amor Virgilii magnum virum sibi 
surripiebat. Laudat exempla Homeri: xx) et 7rvp) %eipxq eoix,e 
E/ irvp) %eipxs eoiKe , et Theocriti : — tv S' wSS? xp%eo irpx- 
Tog "fliMs xpxio TrpxTog. Dicit Virgilium haec esse imitatum. 
Cur igitur ab exemplis deflexisset? Mutata verborum distinctio 
fortasee, quod nunc invenustum est, emendabit: 

Nos iamen haec quocumque modo tibi nostra vicissim 
Dicemus : Daphninque tuum tollemus. Ad astra, 
Daphnin ad astra feremus. 

Maius est ad astra feremus , quam tollemus Daphnin , et re- 
petitum ad astra vim addit orationi , augetque modestius tolle- 
mus. Hoc non sufficiebat. Nam Menalcas Daphnin ita cele- 
bravit, ut Deum fecerit. Wagnerus de versu 52 se aliquid 
dixisse in Quaestionibus VirgU. , hic indicat. Quaestiones istas 
nunc inspicere non possum. Gaudebo consensu Wagneri. 
V. 58, 59. 
Ergo alacris silvas et cetera rura voluptas 
Panaque pastoresque lenet Dryadasque puellas. 
Daphnis in Olympo est. Ergo laetitia in agros redit, quae 
morte illius decesserat. Heynius, quam vim habeat cetera 
non intelligit. Mihi, etiam si nonnihil intelligi posset, hu- 
mile et a spiritu, in his versibus conspicuo, prorsus abhor- 
rere videtur. Schraderus, et ipse poeta et de poetis egregius 
iudex, coniiciebat secretaque, securaque: ego, 

Ergo alacris silvas, ecce, et per rura voluptas 
Panaque pastoresque tenet Dryadasque puellas. 
Alacris, nova subito voluptas per silvas et rura rediens, tenet 
pastores, et numina. Silvas et per rura, pro per silvas et 
rura. Virg. VI Aen. 692. Quas ego te terras et quanta per 
aequora vectum. Et Graeci. Callim. H. Apoll. 8. 0< Se viot 
(tohiriiv ts xa) i$ %opov ivTuveoSe. vide Herm. ad Viger. p. 854. 
Ecce, Servius interpretatur ad Aeneid. II, 270, In somnis, 
ecce , ante oculos moestissimus Hector , dicens // hac particula 
utimur, quotiens aliquid repentinum volumus indicare: ergo 
ecce, subito est." ECCEETPER facile corrumpitur in ETCE- 
TERA, si praesertim ipsa Mss. nobis ante oculos ponimus. 
V. 62—64. 

Ipsi laetitiae voces ad sidera iactant 
Intonsi montes; ipsae iam carmina rupes, 
Ipsa sonant arbusta: deus, deus ille, Menalca! 
Rupes et arbusta sonant carmina, quae audiunt, pastore 
cantante. Hic ipsa iactant voces laetas, laetum clamorem 
tollunt, quin ipsa cantant: Deus, Deus ille , Menalca! Haec 
autem verba, illa vox, non carmina, sed carmen constituunt. 
Quare verum puto: 

ipsae iam carmine rupes 
Ipsa sonant arbusta: Deus, deus ille, Menalca! 

Ita carmen est, quod v. c. apud Lucam canit chorus angelo- 

rum : kivovvtuv tov 6ebv xx) XeyovTuv Ao%ct iv v\p!<rT0is 6(cb , 
xx) eir) y\iq i\fvivvt h eev6pu^u ev&oxictt;. Haec non sunt 
carmina, sed carmen, vox uniti agminis, ut ait Iuvencus. 

ECLOGA VI. 

VI. 14, 15. 

Silenum pueri somno videre iacentem , 
Inflatum hesterno venas, ut semper, Jaccho. 
Iacentem et in vs. 16 iacebant, alios quoque offendit. Reli- 
quitne ita Virgilius, emendaturus, simul atque animadvertisset, 
an librarii corrupere? Melius certe esset: 
Silenum pueri somno videre sepultum, 
Heslerno inflatum venas, ut semper , laccho. 
VI. 16, 17. 

Serta procul, tantum capiti delapsa, iacebant, 
Et gravis attrita pendebat cantharus ansa. 
Heynius procul tantum perite et fortiter impugnat, Wagnerus 
defendit. Lis quoque est de gravis, utrum cantharus gravis 
sit vino plenus, an capax, magnus. Burmannus vino plenum 
interpretatur. Sic notus Silenus? Incuria librariorum mille 
vocabula in omnibus scriptoribus transposuit, et error erro- 
rem peperit. His, suo loco redditis, saepe obscura illustrari 
possunt. Quid hic amplius requiras, si legatur: 
Serta gravi tantum capiti delapsa iacebant , 
Et procul attrita pendebat cantharus ansa. 
Grave caput, est vino, si velis, et somno, gravatum. Ovid. 
III. Metam. 608. Ille, mero somnoque gravis, titubare videtur. 
Imitatio Nemesiani Eclog. III, 69 sq. non latet. 
Tum primum roseo Silenus cymbia musto 
Plena senex uvide non aequis viribus hausit. 
Ex illo venas inflatus nectare dulci, 
Hesternoque gravis semper ridelur Iaccho. 
Iam tantum et procul bene opponuntur. Serta capiti tantum 
delapsa, ergo ad latus vel pedes Sileni iacebant, et statim, 
sine motu, Deus ebrius ligari poterat. Cantharus autem 
procul, aliquo inde intervallo, prope, pendebat ansa, apta 

ramo arboris. Sic X Aen. 836. — corpusque levabat Arboris 
acclinis trunco. Procul aerea ramo Dependet galea, et prato 
gravia arma quiescunt. Ubi Servius exponit: iuxta. 
VI. 23, 24. 

Ille dolum ridens, Quo vincula nectitis? inquit. 

Solvite me, pueri; satis est potuisse videri. 
Nescio, quid ista significent. Audiamus primum, quid Ser- 
vius .afferat : n Sufiicit enim , quia potui a vobis , qui estis 
homines, videri. Quod ideo dicit, quia Semidei, cum volunt, 
tantum videntur, ut Fauni, Nymphae, Silenus. Potest et 
aliter intelligi satis est potuisse videri: sufficit, quod talis vobis 
visus sum, ut etiam ligari possem." 

Duplex igitur iam olim interpretatio. Prior parum habet, 
quo se commendet, altera, ni fallor, vulgo accipitur. Heynius 
dicit: ut videamini me vincire potuisse. Si hoc effici debet ex 
verbis potuisse videri, Virgilius hic pessima Latinitate usus 
est. Sed effici non potest. Oratio est elliptica, et simillima, 
quod ad posse videri attinet, Aeneid. V, 231. Hos successus 
alit: possunt, quia posse videntur. Quae facilem habent sen- 
tentiam ex antecedentibus supplendam. Multa similia apud 
Virgilium et omnes scriptores exempla inveniuntur, ubi posse 
requirit alterum verbum, quod quivis legens statim ipse co- 
gitat. Cortius ad Sallust. Iugurth. III, et LXIV, et alii ubi- 
que hoc genus dicendi satis illustrarunt. Oratio Sileni in Ecloga 
est supplenda: Quo vincula nectitis? Solvite me. Satis est, 
vos videri potuisse, me nectere et solvere. Sed pueri Silenum 
ebrium et dormientem aggressi, ligaverant: Silenus orat, ut 
sohatur. Quomodo satis esse poterat pueris, si viderentur po- 
tuisse facere, quod fecerant ? Est apud Servium etiam tertia 
interpretatio : // Solvite me pueri : Quia putaverant eum corona 
ligari posse." Cur non poterat ligari corona? Ea sine dubio 
erat composita ex viminibus lentis, ut viteis. Silenus non 
eadem serta gestabat, quae pastores. Et, ut dixi, probe erat 
ligatus, alioquin non orasset, ut solveretur. Ipse potius vin- 
cula solvisset, nec passus fuisset, Aeglen procacem sibi videnti 
frontem et tempora moro pinxisse. Fortasse Virgilius scripsit: 

Ille dolum ridens, Quo vincula nectitis? inquit, 

Solvite me, pueri; satis cst potuisse vieri. 

Viere, est antiquum verbum. Varro de L. Latina V, p. 68. 
ed. Speng. servavit exemplum Ennii : // Viere est vincire , a 
quo est in Sota. Ennii: 

Ibant malaci viere Veneriam corollam." 
Ipse Varro de Re R. I, 23, 5, utitur viere tamquam verbo 
consueti sermonis. Sic alia et alio loco serunda, ut habeas vimina , 
unde viendo quid facias, ut sirpeas, vallos, crates. Pro viere, 
quod magis in desuetudinem abiit, vulgo usitatum nectere, 
vincire, ligare. Sed Virgilius sentiebat, quantum decoris et 
gravitatis interdum antiqua huiusmodi vocabula versibus adde- 
rent, quod omnes omnis aetatis optimi poetae sensere, nec 
latuit Vondelium nostrum et Bilderdykium. Ergo nonnulla 
iam obsoleta revocavit. Atque hoc minus mirandum in Sileno, 
semideo, et agresti, cuius omnis oratio, ut in argumento 
vetusti temporis versatur, ita egregie colorem vetustae poeseos 
Bomanae refert. Solvite me, pueri; satis est potuisse vieri, 
vincla mihi demite. Sufficit, puto, quod potui vinciri. Estote 
contenti hac poena, maiorem ne poscite. Silenus a vobis po- 
tuit vinciri; quid amplius vultis? Ea poena mihi, laus vobis, 
sat magna est. Elegantia est in verbo posse, ita posito. Ovid. 
XIII Metam. 349. Pergama tum vici, cum vinci posse coegi. 
Valer. Maxim. IV, 1. M. Marcellus , qui primus et Annibalem 
vinci , et Syracusas capi posse docuit. Seneca Epist. 24. Desinam 
alligari posse, desinam mori posse. 
VI. 31—34. 

Namque canebat , uti magnum per inane coacta 
Semina terrarumque animaeque marisque fuissent , 
Et liquidi simul ignis ; ut his exordia primis 
Omnia, et ipse tener mundi concreverit orbis; 
Poetae interdum terram et terras sine discrimine ponunt, 
ubi nempe parum refert, singularis an pluralis praeferatur. 
In terra cogitantur omnes terrae , hoc est regiones, quas terra 
complectitur , in terris cogitatur terra , quam terrae efficiunt. 
ludicium aurium saepe discrimen statuit. Longum est argu- 
mentum de singulari et plurali explicare, in quo pauci in- 
terpretes satis accurate versati sunt. Hic quidem terrarum 
mihi non placet. Atomi coactae sunt origo quatuor elemen- 
torum. Elementa sunt terrae , anima (aer), mare , ignis. Hic, 

puto, verum est terra, non lerrae: pro terrarum ergo scriben- 
dum terrai. Iterum antiqui aliquid in carmine venustissimae 
Latinitatis et incorrupti moris parentum , quem post Virgilium 
Ovidius et alii deseruerunt. Virgilius et alibi hanc genitivi 
formam adhibet, in avlai, pictai, caet. Tpse Virgilius tacite 
quasi ostendit suam manum. Nam ex hoc elemento terrai, 
pars mundi concrevit, et vs. 37, terrae stupent novum solem 
lucescere. Et Lucretius, quem ante oculos habuit, et quem 
meliorem potuit? Lucretius I, 713 sq. 

Adde etiam, quei conduplicant primordia rerum, 
Aera iungentes igni terramque liquori ; 
Et quei quatuor ex rebus posse omnia rentur , 
Ex igni, terra atque anima, procrescere, et imbri. 
Et in vs. 722, de loco natali Empedoclis in Sicilia, a cuius 
finibus fretum dividit terrarum oras,- 
In sequentibus Virgilii versibus : 

ut his exordia primis 
Omnia, et ipse tener mundi concreverit orbis. 
haec animadverti: Virgilius vs. 31 scripserat, Namque canebat 
uti magnum per inane : metrum postulabat uti, nec Latina 
lingua obstabat. Quod lingua ibi fert, fert etiam hic. Caussa 
igitur non erat, quominus hic scriberet: uti his exordia primis. 
Vestigium verae scripturae superest in nonnullis Codd. ut in 
his, corruptum ex uti his: nam ut in violat metrum. Prae- 
terea uti est antiquius, quam ut , natum illud ex uti, et iu 
multis versibus gravius et pulchrius sonat. Latina, ut omnis 
poesis, partim est Musica. Una litera versum saepe reddit 
canorum. Virgilius, qui aures haberet superbas, ut nemo, 
hoc probe noverat. 

Quid dicam porro de omnia exordia quae his primis concre- 
verunt? Hic tria, ni fallor, sunt consideranda : prima semina 
(atomi) , semina coacta (atomi coactae , hoc est , quatuor ele- 
menta) , orbis mundi (totus hic mundus). Atomi semper ma- 
nent prima semina , exordia , primordia. Lucretius III , 31 — 34. 
Et quoniam docui, cunctarum exordia rerum 
Qualia sint, et quam variis distantia formis 
Sponte sua volitent, aeterno percita motu, 
Quoque modo possint res ex his quaeque creari. 

et V, 430 — 433. — quae conventa repente Magnarum rerum 
fiuni exordia saepe, Terrai, maris, et coeli. Iam prima semina 
et exordia non differunt. Dixisset adeo Virgilius omnia exordia 
ex his primis exordiis concrevere. Sed sint exordia, quod 
putant, quatuor elementa , haecne omnia recte dicuntur ? Locus 
omnino obscuritate laborat, tollenda, si legemus: 
uti his ex omnia primis, 
Omnia, et ipse tener mundi concreverit orbis. 
In Servii annotatione legimus: //Epicurei, quos nunc sequi- 
tur, dicunt duo esse rerum principia, corpus et inane. Corpus 
volunt esse atomos. De his duobus principiis volunt quatuor 
ista procreari , ignem, aerem, aquam , terram ; et ex his caetera : 
ut illa duo elementa, atomi et inane, sint: haec vero quatuor 
syntheta, id est, composita ex illis duobus, praestcnt originem 
aliis omnibus." Locus igitur ex meis coniecturis hic est: 
Namque canebat, uti magnum per inane coacta 
Semina terraique animaeque marisque fuissent, 
Et liquidi simul ignis; uti his ex omnia primis, 
Omnia, et ipse tener mundi concreverit orbis. 
Gravi et antiquo more, his ex omnia, pro ex his omnia, ut 
in hac ipsa Ecloga vs. 19, iniiciunt ipsis ex vincula sertis. 
Ubi ex ipsis vincula sertis noluit. Magna etiam vis in repe- 
tito omnia. Canebat Silenus, ut ex ipsis concretis seminibus, 
et quatuor elementa, et deinceps omnia, omnia, inquam, et 
ut brevi dicam, universa haec mundi pulchritudo nata sit. 
Quatuor elementa sunt ante mundum, sunt chaos, quando 
unus erat vultus naturae. Res nota vel ex Ovidio. 
VI. 35, 36. 

Tum durare solum, et discludere Nerea ponto 
Coeperit , et rerum paullatim sumere formas. 
Servius: //Canebat etiam, quemadmodum se durare coegerit 
(1. coeperit) solum, et mixtam sibi ante aquam sua contra- 
ctione discludere." Heynius, verbis paullum mutatis, sequi- 
tur hanc interpretationem ; nec, credo, alia esse potest. Bur- 
mannus et Wagnerus tacent, nihil quippe videntes, in quo 
haererent. Ego fortasse tardus habebor, dicam tamen, quod 
sentio. Nereus est aqua, pontus est aqua. Intelligo quid sit, 
solum discludit Nerea, diecludit pontum: discludit Nerea ponto, 

11011 intelligo: natn aqua non discludit aquam, aqua non op- 
ponitur aquae, sed terra aquae. Horat. I Carm. 3. Deus ab- 
scidit Prudens Ociano dissociabili Terras. Ovid. I Metam. 22. 
terris abscidit undas. Ita Virgilius dicere potuisset: solum 
abscidit Nerea, pontum, Deus abscidit solum ponto, Nerei; 
abscidit Nerea ponto, quis ita loquitur? Mss. hic non variant, 
nisi quod in uno legitur ponti. Yirgilius scribere potuit: Tum 
durare solum, et discludere caerula ponti Coeperit. Solum coe- 
pit se durare, et a se discludere aquam. Caerula ponti, coeli, 
est Lucretianum. Imitati sunt alii, ut Claudian. III Consul. 
Honor. 198. freti caerula. Virgilius adiectivo saepe utitur, 
ut caerula aequora, et sine substantivo caerula, ut caerula 
verrunt. Mirum si ab antiqua formula caerula aequoris, ponti, 
abstinuisset. 

VI. 4£, 46. 

Et /ortunatam, si nunquam armenta fuissent, 

Pasiphaen nivei solatur amore iuvenci. 
Iam olim in explicandis versibus haesisse videntur. Testis 
Servius, in cuius annotatione legimus: // Amore quidam pro 
in amore accipiunt. Ahf virgo infelix. Ad hoc pertinet, quod 
ait, solatur ; ut, quod amat taurum, fortunae videatur magis 
esse, quam morum. (Servius hic cogitasse videtur Senec. 
Hippol. 144, de amore Phaedrae: Nam monstra fato, moribus 
scelera imputes). Quae te dementia cepitt Hic obiurgare magis 
quam consolari videtur. An, quia consolantis et hoc officium 
est, ut merentem strictim et obiurget." Heynius solatur amore 
iuvenci appellat // elegantissimam conversionem , pro eo, quod 
simpliciter erat, Pasiphaes amores canit, sic poetae dicuntur 
conqueri eos , quorum fata canunt , sic solari." Videamus. Nota 
est orationis fonna, a multis illustrata, v. c. a Burm. adPropert. 
I, vn, 1, qua scriptores, praesertim poetae, dicuntur ipsi 
aliquid facere, quod ab aliis fieri narrant. Ita mox Silenus 
sorores Phaethontis circumdat musco, canit esse circumdatas, 
erigit alnos , canit alnos esse erectas. Ita, secundum Heynium, 
solatur Pasiphaen amore iuvenci , debet significare, canit Pasi- 
phaen se esse solatam amore iuvenci. Sed hoc intelligi non 
potest, nisi Pasiphae in amore iuvenci solatium invenisset 
alterius cuiusdam amoris, doloris caet. Sed neque de altero 

amore constat, nec, si constaret, amore iuvenci se solari po- 
terat, quia a iuvenco contemnebatur. Nec vero in cantu 
Sileni ulla est consolatio : Silenus contra deplorat et obiurgat 
Pasiphaen. Deplorat statim : fortunatam , si nunquam armenta 
fuissent , ergo infelicem, quia fuerant: et bis exclamat, ah! 
virgo infelix. Mox vehementer obiurgat, laudans Proetidas, 
non tam sceleste amantes. Caussa, cur Silenus eam solaretur, 
hic proficisci debet ab ipsa Pasiphae. Ea ipsa suum amorem 
solatur. Si expressa vel tacita mentio Daedali esset facta, 
fortasse sic explicari poterat. Daedalus Pasiphagn solatur amore 
iuvenci, inclusam vaccae ligneae, et suppositam furto, ut est 
in Aeneide. Verus non erat quidem amor iste, Pasiphae 
tamen eo se poterat solari, et Silenus, hoc canens, eam sola- 
batur. Sed huiusmodi interpretationes , quae non ipsae ex 
sententia loci profluunt, sed per multas ambages tandem co- 
guntur, a Virgiliano more abhorrent. Legi potest: 
Te, fortunatam! si nunquam armenta fuissent , 
Pasiphae, in nivei miseratur amore iuvenci. 
Pulchre, te. Silenus varia argumenta canit. Virgilius ea distin- 
guit per varias particulas et verba, tum, hinc, his adiungit, 
canit ut. Nunc alloquitur Pasiphaen. Sic et elegantius omitti- 
tur. Ex PASIPHAEN — feci PASIPHAEIN, ex NIVEISO- 
LATUR — NIVEIMISERATUR. Miseratur Pasiphaen in 
amore, tam tristi amore correptam, miseratur eam in statu 
isto. Tota haec pars carminis est miserabilis. Repetitum 
ah virgo infelix! et tandem ipsa querens et suspirans Pasi- 
phae testantur. Latinum est aliquem in dolore, malis miserari. 
Praepositio in explicari debet ex sententia loci, miseratur 
propter amorem, cum amaret, quod ad amorem, similia. Una 
atque eadem ratio omnibus locis minus convenit. Hanc igitur 
interpretes frustra constituere nituntur, ut v. c. Cortius ad 
Ciceronis Epist. I, 9, et alibi. 
VI. 54. 

Ilice sub nigra pallentis ruminat herbas. 
Servius: //pallentis, vel aridas, vel, quae ventris calore pro- 
pria viriditate caruerunt." Iuvencus aridas non carpit; herba 
viridi capitur, ut est in vs. 69: cogitatio amissae in ventre 
viriditatis, fastidium parit. Neutra significatio venustate Vir- 

gilii digna est. Vulgo nunc accipiunt pro virides. Dubito an 
pallens sic pro viridi sumatur. Etiam si bonis exemplis pro- 
baretur, sumi, hic tamen mihi displiceret, quia pallens a pal- 
lido colore vix separari potest, isque color semper illum ven- 
tris calorem ante oculos trahit. Multo melius erat: 

Hice sub nigra pubentes ruminat herbas. 
Ita Georg. III, 126. ubi pastores tauris vitulis secant herbas 
pubentes. Serv. // adultas , maturiores , quibus robur acquiritur." 
Heinsius ibi plura. Et notum est epitheton. 
VI. 74—78. 

Quid loquar , ut Scyllam Nisi, quam fama secuta est, 
Candida succinctam latrantribus inguina monstris 
Dulichias vexasse rates, et gurgite in alto 
Ah! timidos nautas canibus lacerasse marinis; 
Aut ut mutatos Terei narraverU artus; 
Locus impeditus. Sunt in Mss. variae lectiones, sunt multae 
virorum eruditorum coniecturae. Ego quoque offendor istis: 
quam fama secuta est. Ita enim simplex aliquid, quamquam 
diversis modis, ter repetitur: de Scylla loquitur poeta, fama 
eam secuta est, Silenus narrat. Ergo poeta narrat quid fama 
narraverit, et quid Silenus narruverit. Offendunt et illa: 
narravit Scyllam, succinctam latrantibus monstris , vexasse 
rates, et lacerasse nautas canibus marinis. Latrantia monstra 
et canes marini sunt eadem animalia. Monstra latrantia vehe- 
mentius est, quam canes marini, imago nautarum laceralorum 
est horribilior quam navium vexatarum. Quod vehementius 
est sequi solet id, quod minus vehemens est. Climax in eo 
servatur. Denique offendunt me timidi nautae. Conieci: 

Quid loquar, ut Scyllam Nisi, (quam forma secuta est 
Candida succinctae latrantibus inguina monstris) 
Dulichias vexasse rates, et gurgite in dlto 
Attonitos nautas canibus lacerasse marinis; 
Aut ut mutatos Terei narraverit artus,- 
Quid loquar, ut Silenus narraverit Scyllam, (cuius forma pro- 
pter laesam in Niso pietatem ita mutata est, ut formosa 
virgo in monstra latrantia desierit) vexasse rates, et canibus 
nautas lacerasse; aut quid loquar, ut Silenus narraverit mu- 
tatos artus Terei. Narravit igitur hic duas metamorphoses , 

Scyllae et Terei. Pleraeque fabulae, quas Silenus cantat, ha- 
bent argumentum formae mutatae. In Scylla poetae formam 
saepe apponunt. Tibull. III, iv, 89. Scyllave virgineam cani- 
bus succincta jiguram. Auctor inepti carminis, Ciris, conflati 
ex centonibus omnium poStarum, Virgilii ante omnes, vs. 70. — 
exactis speciem mutata venenis. Infelix virgo: et 79. Piscibus et 
canibus rabidis vullaia repente Horribiles circum vidit sibi sistere 
formas. Iam in parenthesi quam forma secuta est sola meta- 
morphosis cogitatur, separata a crudelitate per canes adversus 
nautas commissa, et monstra illa fuisse canes marinos quasi 
per explicationem additur. Pari modo Ovid. XIV Metam. 
59 sq. Scylla venit, mediaque tenus descenderat alvo; Cum sua 
foedari latrantibus inguina monstris Adspicit : ac primo non cre- 
dens corporis illas Esse sui partes, refugitque, abigitque, timetque 
Ora proterva canum. Caeterum Romani, quum legebant cani- 
bus lacerasse marinis, imaginem sibi terribiliorem ante oculos 
ponebant, quam nos ponimus. Alii poetae hos canes appel- 
lant saevos, feros, diros, rabidos, iisdemque hiatum tribuunt. 
Virgilius terrorem occupavit per monstra latrantia. Quod quum 
augere in maius volebat auctor Culicis vs. 330, ridicule dixit: 
Scylla rapax canibus succincta Molossis. 

Pro ah! timidos in Mss. aliis invenitur ita timidos, at timi- 
dos. Fortasse poeta scripsit attonitos. Quam vim ah! habeat, 
non satis apparet; et timidos parum est in re tam atroci, 
qua Ulysses apud Homerum se nihil in omnibus periculis 
miserabilius vidisse affirmat. Et Homerus Odyss. M, 243. rou? 
S« %t.wp&v S«o? ypei- Ergo Scyllam adspiciebant 5f<V«i/T£? oXiipov. 
Servius: nah! timidos nautas , nonnulli pro timentes, accipiunt, 
et bene, ah! timidos, ex dolentis persona." Apparet, iam olim 
de recta interpretatione esse quaesitum. 
VI. 78—84. 

Aut ut mutatos Terei narraverit artus; 

Quas illi Philomela dapes, quae dona pararit , 

Quo cursu deserta petiverit, et quibus ante 

Infelix sua tecta supervolitaverit alis? 

Omnia, quae, Phoebo quondam meditante, beatus 

Audiit Eurotas, iussitque ediscere laurus , 

Ille canit; pulsae referunt ad sidera valles: 

Multa obscura. Dicam brevissime, quod fortasse faciat vel ad 
illustrandum , vel ad sententiam aliorum eliciendam. Silenus 
cantavit mutatum Terea in epopem , qui , post coenam illi a 
Philomela paratam, celeri volatu deserta petiit; cantavit Phi- 
lomelam , quae mutata in hirundinem sua tecta supervolita- 
vit: quibus alis , est in alis hirundinis. Philomela a Tereo 
distinguitur per infelix , ut ab Horatio quoque nominatur avis 
infelix. Tereus infelix dici non poterat. Accuratius Tereus et 
Philomela fuissent distincti, si Virgilius v. c. dixisset: et qui- 
bus ipsa Infelix. De Tereo, in avem mutato et deserta pe- 
tente, etiam accepit Nemesianus Cyneg. 33. Miralumque rudes 
se tollere Terea pinnas Post epulas, Philomela, tuas. Illud ante, 
quod nunc legitur, vix, sed ne hoc quidem, explicatum est. 
Nec, credo, potuit. Equidem ante et alis transpono, et ver- 
sus ita distinguo : 

Aut ut mutatos Terei narraverit artus; 
Quas illi Philomela dapes, quae dona pararit, 
Quo cursu deserta peiiverit, et quibus alis 
Infelix sua tecta supervolitaverit. Ante 
Omnia, quae, Phoebo quondam meditante, beatus 
Audiit Eurotas, iussitque ediscere laurus, 
Ille canit ; pulsae referunt ad sidera valles. 
Silenus optimam cantilenam ultimo carmini servavit. Es 
quasi peroratio, et vinum harum epularum praestantissimum 
Nec mirum, hanc cantilenam omnes alias suavitate superasse 
cum non Sileni, sed Phoebi esset, quam ille, fortasse defes 
sus, nunc repetit. Argumenta carminum fuerant, mundus 
Pyrrha, Saturni regnum, Prometheus, Hylas, Pasiphae, Proe 
tides, Atalante, Phaethon etsorores, Gallus, Scylla, Tereus 
Philomela. His ille carminibus pastores mulcebat, sed ante 
omnia, Phoebeo carmine, olim ad Eurotam cantato, quod 
fortasse Apollini sublegerat. Hoc omnibus aliis erat praefe- 
rendum, hoc pulsae valles ad sidera repetebant. In hoc Si- 
lenus desiit. Et tempus erat. Nam invito processit vesper 
Olympo, et iussit pastores oves in stabulis cogere et nume- 
rum referre. 

In his pronuntiandis , paullulum post supervolitaverit cessa- 
tur. Tum uno spiritu ante omnia efferuntur. Virgilius amat 

ante omnes, ante alias, Ovidius praefert super, ut super omnia 
vultus Accessere boni. Putabat esse suavius. Sonorius est, 
non suavius. Ovidius, ut alia, ita et priscara versuum dul- 
cedinem corrupit. 

ECLOGA VII. 

VII 4, 5. 

Ambo florentes aetatibus, Arcades ambo, 

Et cantare pares, et respondere parati. 
Arcades, puto, non genere, sed quos ex Arcadia venisse dice- 
res, ubi omnes pastores cantare et respondere parati sunt. 
Et sic Servius interpretatur. Quid autem pares cantare ? Par 
bene compositum, ut Albinov. I, 301. Par bene compositum, 
iuvenum fortissimus alier, Altera tam forti mutua cura viro. 
Revera tamen non erant pares, certe non habebantur. Cory- 
don praef erebatur , et, finito certamine, manebat Corydon. 
Servius: //cantare parati, pro parati ut cantarent et respon- 
derent, vel pares parati, quasi pariter parati." Miror, cur 
Virgilius non scripserit : Et pariter cantare et respondere parati. 
VII. 11. 

Huc ipsi potum venient per prata iuvenci. 
Facilius : Haec ipsi potum venient per prata iuvenci. De iuven- 
cis, quos potum agere debebis, securus esto. Ipsi per haec 
prata ad lacum Mincii istum vicinum venient. 
VII. 16. 

Et certamen erat , Corydon cum Thyrside, magnum. 
Legendum iudico: 

Et certamen erant Corydon cum Thyrside maynum. 
Corydon et Thyrsis erant certamen. Ita solent optimi scri- 
ptores, non tantum poetae, ut putabat Munckerus ad Hygin. 
p. 23. Corydon cum Thyrside erat certamen, non accurate 
significat Corydonem et Thyrsidem utrumque certantes. Alter 
ab altero separari non potest, ut unus praesertim cogitetur. 
Notissima iam est loquendi forma, a multis illustrata, v. c. 
in Minerva Sanctii, ad Livium XXI, 60. alios. Librarii saepe 
pluralem mutarunt. Terent. Heaut. III , 1 , 64. Syrus cum illo 
vestro consusurrat: ubi rectius in antiquis libris consusurrant ; 

v. Bentl. Similia sunt in ipso Virgilio. Porro eleganter dictum 
Corydon cum Thyrside erant certamen. Talia optime exemplis 
cognoscuntur. Suavissime Theocrit. Eidyll. XI, 10, 11. Y.W 
of&xko) irvev<reixv ix' x(&(pOTepoi<riv "Epcoreg Nw/i>, eitev<roy.evoit; 
Ve yevol/ieSx irxo-iv xoilvj. Sic saepe Latini poetae: Illi, illae 
res mihi erunt carmen. Corn. Severus de Aetna, 1 — 4>. Aetna 
mihi, ruptique cavis fornacibus ignes, Et quae tam fortes volvant 
incendia caussae, Quod fremat imperium, quid raucos torqueat 
aestus , Carmen erit. Ubi fortasse melius erunt. Propert. IV, 
9, 15. Herculis ite boves, nostrae labor ultime clavae. Tacitus 
Hist. 1,1. Initium mihi operis Ser. Galba iterum, T. Vinius 
Consules erunt. Hinc explicandum puto, quod narrat idem 
Tacitus German. III. Fuisse apud eos et Herculem memorant, 
primumque omnium virorum fortium, ituri in proelia, canunt. 
Sunt illis haec quoque carmina, quorum relatu, quem Barritum 
vocant, accendunt animos. Omnes interpretes, quantum scio, 
haec quoque carmina accipiunt tamquam talia quoque carmina. 
Mens Taciti, ni fallor, haec est: haec proelia quoque illis 
sunt carmina, argumenta carminum, quorum relatu, modulata 
recitatione Bardi animos ad virtutem incendunt. In proelium 
ituri, ante quam ipsae manus conferantur, in impetu, canunt 
Herculem, quasi primum et principem omnium virorum for- 
tium. Illud canere erat fere nihil aliud praeter exclamatio- 
nes, ex duobus tribus vocabulis compositas. Carmina non in 
ipso proelio, neque a multis, sed a Bardis singulis, cxtra 
aciem, etiam in pace, certe antequam in acie starent, ca- 
nebantur. 

VII. 18, 19. 

Altemis igitur contendere versibus ambo 
Coepere; alternos Musae meminisse volebant 
Versns, alternos Musae meminisse volebant , tam dimcilis et in- 
ficetus, ut Heynius veteri poetastro tribuerit, et eiectum vo- 
luerit. Multa ante et post Heynium fuere tentata, ut saltem 
aliqua intelligi posset. Frustra. Servius: //Multi volebam legunt 
ut sit sensus, optabam, o Musae, meminisse altemos, id est, 
omnia, quae dixerunt, tenere. Nam et in fine dicturus est: 
Haec memini." In Medic. Cod. volebant et volebam vix discerni 
potuisse videntur. Conieci : alternos Musae meminisse valebam. 

Pastores contendebant alternis versibus. Facilius memoriter 
tenere potui alternos versus Musae, cantus, carminis. Musa, 
ut Eclog. VIII, 5. Damonis Musam dicemus et Alphesiboei 
dicemus, hoc est cantilenam. Valebam , ut Eclog. IX, 57. taci- 
tus mecum ipse voluto, Si valeam meminisse, negue est ignobUe 
carmen. Et multo melius recordamur, quid dictum sit in al- 
terna duorum oratione, quam in perpetua unius. Vix dubito, 
quin Calpurnius hic legerit valebam. Vide Eclog. II, 25. 
Et nunc aUernos magis ut distinguere cantus Possitis. 
VII. 23, 

si non possumus omnes. 
Acciperem tamquam si nemo potest, ut Graeci, sed Hebrai- 
eantes scriptores, ou ZvvxpeSx ■kxvto;, hoc est ob$e)$ MvxTxr. 
sed exemplum simile non recordor. 
VII. 25—28. 

Paslores, edera nascentem ornate poetam, 
Arcades, invidia rumpantur ut ilia Codro: 
Aut, si ultra placitum laudarit, baccare /rontem 
Cingite, ne vati noceat mala lingua futuro. 
Non puto, quod omnes putant, Thyrsin de se loqui: legen- 
dum puto — ne vatis noceat mala lingua futuri. Corydon 
dixerat: Musae, carmen mihi concedite, qualia facit Codrus. 
Si Codrum aequiperare haud possum, canere cessabo. Respon- 
det Thyrsis. O, qualis et quantus poeta Corydon fiet! Maior 
Codro, qui par est Apollini. Pastores, cingite Corydonem 
edera, ut ipse Codrus ei invideat. Sed, si fortasse nascens 
ille poeta Codrum magis laudavit, quam ipsi Codro gratum 
esse potest, cingite Codro frontem baccare, ne lingua Cory- 
donis, poetae nascentis et vatis illius futuri, Codro noceat. 
In vulgata lectione et interpretatione multum est obscuri et 
contorti. 

VII. 33—36. 

Sinum lactis, et haec te liba, Priape, quotannis 
Exspectare sat est : custos es pauperis horti. 
Nunc te marmoreum pro tempore fecimus : at tu , 
Si foetura gregem suppleverit , aureus esto. 
Hic etiam ab interpretibus dissentio. Heynius a pastore ligneum 
Priapum exspectaverat , Vossius Thyrsin maiora et in ridicu- 

lum aucta promittere censet. Ex ligno dolatus erat Thyrsidis 
Priapus, ut omnes Priapi, vide Burm. Anthol. Latin. T. II, 
p. 487, et Thyrsis rem in ridiculum auxit. Sed auxit per 
aurum; Corydon dixerat, Diana, tota stabis de marmore , huic 
respondet illud, Priapus erit aureus. Nempe marmoreus pro 
tempore significat lignem. Quia Corydon voverat Dianae sta- 
tuam marmoream totam, cuius nunc tantum erat herma mar- 
moreus, Thyrsis suum Priapum comparat cum Diana Corydo- 
nis. Tu, Priape, dicit, adhuc paucis esto contentus, sumus 
pauperes. Corydon habet hermam Dianae ex marmore: nos 
te nunc fecimus ex tali marmore, quale res nostrae et tem- 
pus ferebant, hoc est, ex ligno, nostrum illud marmor est 
lignum. Simillimus est iocus Iuvenalis Satyr. III, 203. Lectus 
erat Codro Procula minor , urceoli sex, Ornamentum abaci; nec 
non et parvulus infra Cantharus, et recubans sub eodem mar- 
more Chiron. Sub eodem marmore, ex quo abacus ligneus, 
quem divites marmoreum habebant. Adde suavissima illa Ovidii 
Metam. VIII, 668. Omnia fictilibus, post haec caelatus eodem 
Sistitur argento crater, fabricataque fago Pocula. Eodem argento 
quo erant vasa, apud divitea ex argento, hic ex argilla. 
Multi in Ovidio praeferunt argilla. Alii argento, in quibus 
Douza, qui iam Iuvenalem adhibuit. 
VII. 46. 

Et quae vos rara viridis tegit arbutus umbra. 
Umbra rara non facit ad defendendum calorem. Epitheton, 
meo sensu, prorsus a sententia totius loci abhorret. Postula- 
tur omnino aliud, v. c. grata. Si in Mss. aliquo legeretur 
gelida, hoc esse Virgilii crederem. 
VII. 61 , 62. 

Populus Alcidae gratissima, vitis Iaccho , 

Formosae myrlus Veneri, sua laurea Phoebo. 
Numina in simplice enarratione, quam arborem sibi elegerint, 
non ornantur epitheto. Nota est Phaedri fabula: Quercus lovi, 
Et myrtus Veneri placuit , Phoebo laurea, Pinus Cybebae, popu- 
lus celsa Herculi. Suavius iudico: 

Formosa est myrtus Veneri, sua laurea Phoebo. 
Poeta huic versui aliam formam dedit, quam praecedenti. 
Populus est gratissima Alcidae, vitis Iaccho, Veneri sua myr- 

.1 

tus, Phoebo laurus est formosa. Myrtas formosa est Veneri, 
ut Graeci, Erotici praecipue, suftopCpo;, xxXog if&o) , formosus , 
pulcher, mihi, meo iudicio, oculis meis: ut Tibull. IV, 13. 
Tu mihi sola places, nec iam te praeter in urbe Formosa est 
oculis ulla puella meis. Vitis grata est laccho, Iacchus amat 
vitem: Horat. Donec gratus eram tibi. Veneri sua myrtus 
est formosa. 
VH. 69. 

Haec memini. Ut vs. 19. alternos Musae meminisse valebam. 

ECLOGA VIII. 

VIII. 1—5. 

Pastorum Musam Damonis et Alphesiboei, 
Immemor herbarum quos est mirata iuvenca 
Certantis, quorum stupefactae carmine lynces, 
Et mutata suos requierunt flumina cursus; 
Damonis Musam dicemus et Alphesiboei. 
Si quatuor priores versus huic Eclogae demis, initium mihi 
multo simplicius et pulchrius videtur. Et in ipsis versibus 
sunt, quae reprehendi possint. Pastorum: parum sigoificat, 
est otiosum, et quod abesse malis. Nusquam Virgilius suos 
Tityros et Meliboeos ita appellat. In Eclog. II, 1. Formo- 
sum 2>astor Corydon ardebat Aleseim Delicias domini, pastor ali- 
quid significat, nempe amabat delicias domini, quod pastorem 
non oportebat. Vide mihi Eclog. VI, 67. Ut Linus haec illi 
divino carmine pastor , Floribus atque apio crinis ornatus amaro , 
Dixerit. Heynius duplici modo accipi posse iudicat, vel pastor 
divino carmine, hoc est, divini carminis, vel dixerit divino 
carmine. Quid Wagnerus ? // at displicet sic nude adiectum 
pastor ; itaque prior ratio verior." Unice vera, amice et prae- 
clare Virgilii interpres Wagnere! Sed hic tibi illa Pasiorum 
Damonis et Alphesiboei non in mentem veniebant. Dicat ali- 
quis, versus est tenuis et perspicuus. Haud nego. Titulus 
aedibus inscriptus , v. c. Caius et Titius mercatores , versus est 
aeque tenuis et perspicuus. Latini carminis est alia quaedam 
perspicuitas. 

Immemor herbarum quos est mirata iuvenca. Ut modo pasio- 

rum , metro fiagitante, ita nunc iuvenca positum esse videtur. 
Quis non exspectasset iuvencae ? 

Quorum stupefactae carmine lynces. Iam Heynius nolebat 
lyncas in tali carmine esse memoratas , quod ad Siciliam per- 
tinebat. 

Et mutata suos requierunt flumina cursus. Flumina requi- 
escunt suos cursus, active, Latinum est. Sed mutata, quis 
intelligat? Heynius mutata suos cursus , interpretatur cursu 
mutato. Sic autem flumen non requiescit, passive, sed alium 
cursum sumit. Wagnerus: //si sana bic sunt omnia, ad mu- 
tatam hoc naturam fluminum referam: quorum quum sit cur- 
rere , mutata flumina accipe : quae , exuta natura sua , currere 
desierunt." Natura fluminum mutata , ut audiant brevem pasto- 
rum cantum, est, puto, nimia exaggeratio. Fluctus in sim- 
pulo. Neque ipse Wagnerus huic interpretationi multum tri- 
buit, et coniecerat: atque morata suos requierunt flumina cursus. 
Quod sane melius est quam mutata. Illud mutata, quoquo te 
vertas, non potest separari a requierunt cursus. Si res con- 
iectura restitui potest , praeferam : Et remorata suos requierunt 
flumina cursus. 

VIII. 5—10. 

Damonis Musam dicemus et Alpliesiboei , 
Tu mihi seu magni superas iam saxa Timavi, 
Sive oram Illyrici legis aequoris,- en erit unquam 
Ille dies, mihi cum liceat tua dicere factu? 
En erit, ut liceat totum mihi ferre per orbem 
Sola Sophocleo tua carmina digna cothurno? 
Tu mihi: Quaeritur, quis sit ille Tu? Esse aliquem Virgilii 
amicum, bellica laude et amore poeseos insignem, satis ap- 
paret. Tales in Eclogis nominantur Pollio, Varus, et Gallus. 
Et Donatus, in Vita Virgilii VIII, narrat, eos in Bucolicis 
maxime celebratos, //quia in distributione agrorum, qui post 
Philippensem victoriam veteranis triumvirorum iussu trans 
Padum dividebantur , eum indemnem praestitissent." Iam Vir- 
gilius in Eclogis Pollionem, Varum, et Gallum nomine ap- 
pellat, Pollio, Vare, Gulle. Fieri potuit, ut in fronte Eclogae , 
quam iis mittebat, nomen posuerit, Pollioni, Varo, Gatto: 
nam ipse in Ecloga VI scribit: nec Phoebo gratior ulla est , 

Quam sibi quae Vari praescripsit pagina nomen. Vel sic tamen 
humanitas et consuetudo postulabant, ut in uno vel altero 
versu ipsum amicum alloqueretur. Itaque fecit. Haec autem 
Ecloga cui fuerit missa, plane ignoramus. Si Virgilius nomen 
aliquod praefixisset , sciremus ex Servio, vel Ms. In Mss. 
sempcr titulus additur, a Grammaticis quidem plerumque, si 
non semper confectus, sed nunquam necessarius, ut Eclogae 
IV Pollio, Eclogae X Gallus. Nam Pollio et Gallus in Eclo- 
gis nominantur. Titulus huius Eclogae est Pharmaceutria: 
ergo incertum, quis sit ille Tu, cuius laudes breviter tollit, 
quo iubente carmen scripsit. 

Mihi: alia difficultas: tu mihi, omnino postulat verbum, a 
quo mihi pendeat. i/Mihi, inquit Heynius, ex more abun- 
dat, et otiose interponitur." Ego semel dicam, nisi fortasse 
iam dixerim, illud abundare et oliose interponi nunquam po- 
tuisse cadere in Virgilium. Heynius etiam ad alia, enthu- 
siasmum quoque, confugit. Melius Wagnerus mihi superas 
non otiosum putat, sed poctam ita gaudium suum significare 
de reditu Pollionis (nam tu a plerisque habetur Pollio) et 
rebus prospere gestis. Hoc, inquam, melius. Sed tum, credo, 
Virgilius saltem scripsisset: seu tu iam magni superas mihi 
sauca Timavi. Sic otiosum paulo minus odiosum fit, non tamen 
ita tollitur, ut castigatam orationem agnoscas. Conieci : 
Tu miki ades, magni superas iam saxa Timavi, 
Sive oram Illyrici legis aequoris! En erit unquam, 
Galle , dies , mihi cum liceat tua dicere facta ? 
Dicam, referam cantilenam Damonis et Alphesiboei. Huc 
ades, o Galle. Nam tibi cano. Iussisti talia carmina, nec 
vis tua facta a me cani. Quando erit, ut hoc mihi liceat? 
Gallus et alii periculosum arbitrabantur, res in bello gestas 
laudari. Tempora erant turbata, et hodie ille, cras alter victor. 
Omnia dubia. Talis prudentia ex multis Virgilii et Horatii 
carminibus demonstrari potest. Ades dicitur in desiderio ab- 
sentis : ut Huc ades o formosa puer , ades o Galatea. Optat 
simul maturum Galli reditum, seu iam superaverat Timavum, 
sen mare Illyricum. Seu in priore membro saepe omittitur. 
Propert II, xx, 34. Prora cubile mihi, seu mihi puppis erit. 
Vidc Gronov. ad Senecae Herc. Oet. 1260. Eadem ratio est 

Graeci tire , saltem apud pogtas. Denique dilata exspectatio 
diei maior est in erit unquam dies, $(&spx, quam in erit un- 
quam ille dies, $ $(&£px, ut apud Homerum taatTxi yj(/.xp otxv 
-7roT > <5AwA# "IXios Ip>j. Ex pronomine ille feci Galle. Prima 
litera in nominibus propriis interdum in medio quoque car- 
mine omittebatur, ut postea, colore ornata, adderetur. 

Ios. Scaliger putabat hanc Eclogam esse scriptam Asinio Pol- 
lioni, alii Octaviano, alii Varo. Scaligerum plerique sequuntur. 
Magna quippe est tanti viri auctoritas , et quae leguntur , facta, 
lauri victrices, Tltnavus, aequor Hlyricum , etiam carmina (si hoc 
est Virgilii) bene Pollioni conveniunt. Sed conveniunt etiam 
Varo et Gallo. In bistoria bellorum civilium semper multa sunt 
obscura et ignota, eorum praesertim, quae tunc gerebantur. 
Multi quidem scriptores exstitere, sed Augusto imperante; et 
quam pauci ad nos venerunt! Hinc non satis accurate disci 
potest, quae cuiusque fuerint partes, quid singuli, Imperato- 
res, legati, quid ipse Pollio, quid Varus, Gallus, quid alii 
minorum ordinum praestiterint. Quum Virgilius banc Eclo- 
gam componebat, rumoribus tantum aliquid acceperat de re- 
ditu illius , cui Eclogam scribebat. Si hic cogitaverit victo- 
riam Pollionis, a Parthinis, populo Illyrico, a. u. 714 re- 
portatam, cur Gallus isti expeditioni interfuisse non potuit? 
Pollio in epistola ad Ciceronem, X, 32, vocat Gallum Cor- 
nelium /amiliarem suum. Epistola scripta est a. u. 710, quo 
Gallus annos 22 natus fuit. Burman. ad Ovid. III Am. ix, 
63. aetatem obstare putat, quominus tam adolescens Pollionis 
familiaris appellaretur. Ernestus non videt, quare. Et ego 
cum P. Manutio nostrum Gallum fuisse familiarem illum 
arbitror. Pollio erat poeta, Gallus erat. Uterque Musarum 
amore flagrabat. Hoc quantum ad conciliandas amicitias, illo 
inprimis tempore, valeret, ex multis documentis constat. In- 
genium et natura Galli talis fuisse videtur, ut homines caperet. 
Amor Virgilii — tantum crescebat in horas Quantum vere novo 
viridis se suhiicit alnus. Quid autem Virgilium loquor? Augustus 
erat amicus Galli. Ovid. III Am. IX, 63. Tu quoque , si fal- 
sum est temerati crimen amici, Sanguinis atque animae prodige, 
Galle, tuae. Gallus, ait Ovidius, etiam in valle Elysia erit, 
si falso accusatus est temeratae Augusti amicitiae, quam ac- 

cusationem tam aegre tulit, ut se ipse interfecerit. Burman- 
nus quidem non credit, tam familiari appellatione Nasonem 
designavisse Auguslum. Burmannus non meminerat Suetonii 
in Augusto 66. Suetonius narrat Augustum amicitias neque 
facile admisisse , et constantissime retinuisse. // Gallo et ac- 
cusatorum denuntiationibus et senatus consultis ad necem 
compulso, laudavit quidem pietatem tantopere pro se indi- 
gnantium: ceterum et illacrymavit, et vicem suam conquestus 
est quod sibi soli non liceret amicis, quatenus vellei, irasci." Si 
ipse Augustus Gallum appellaret amicum, non erat, puto, cur 
Ovidius appellare vereretur. Aetas Galli sic constituitur : fami- 
liaris a Pollione appellatus, habebat annos 22, in expedi- 
tione Parthina, 27 , mortuus, 40. 

Sola Sophocleo tua carmina dtgna cothurno. Quae sola, 
super omnia carmina (Gronov. ad Senec. Hippol. 874.), 
decerent cothurnum Sophocleum, conscripta tam sublimi di- 
ctione, ut Sophocles sublimiore uti non potuerit. Cothurnus 
Sophocleus, Aeschyleus, tragicus, et simpliciter cothurnus, non 
necessarie tragoediam , sed grandem sonum in quovis carmine 
significat: digna cothurno Sophocleo, ut Eclog. IX, 35. digna 
Varo et Cinna dicere. Virgilius laudes poeticas Galli celebrat 
praecipue in Ecloga VI, 64 sq. ubi Linus ei tradit calamos 
Hesiodi. Gallus Euphorionis Chalcidensis carmen Latino ex- 
pressit. Euphorio erat doctus , sublimis , nec facilis intellectu , 
quem Ciemens Alexandrinus cum Callimacho et Lycophrone 
comparat. Suam quisque naturam sequitur. Virgilius et Ti- 
bullus Euphorionem non vertissent. Hoc magis in Catullum 
cecidisset, qui vertit nonnulla Callimachi. Nec Propertius a 
tali genere adeo abhorrebat. Gallus sua natura ad Eupho- 
rionem ferebatur. Ergo Latine vertit. Heynius in Excursu 
III, ad Ecl. X, 50, Chalcidico quae sunt mihi condita versu, 
putat Gallum Graeca seu Latine reddidisse, seu, quocumque 
modo saltem, imitatione expressisse; prius tamen iliud tradi- 
disse Grammaticos. Ego nullum inter rem utramque discri- 
men facio. Latine reddere, vertere, est, ita sequi exemplum 
Graecum , ut v. c. Plautus et Terentius Menandrum et alios, 
ut Virgilius, quamquam non in perpetuo carmine, Homerum, 
Hcsiodum, ct quos non ? ut apud nos Bilderdykius, sua quis- 

que exempla sequebatur. Iam in omni sublimi fere est ali- 
quid , quod non statim ab omnibus perspicitur. Poetae Alexan- 
drini amabant sublime, ne dicam, tumidum. Cicero de Divin. 
II, 64. vocat Eupborionem nimis obscurum. Auctori Eupborioni 
imitator Gallus prorsus esse dissimilis baud potuit. Quincti- 
lianus I , x : // Elegia Graecos quoque provocamus , cuius mihi 
tersus atque elegans maxime videtur auctor Tibullus. Sunt, 
qui Propertium malint. Ovidius utroque lascivior: sicut durior 
Gallus." In Elegia ergo durior Tibullo et Propertio, et, 
quod ad metrum, et ad vocabulorum structuram et rerum 
perspicuitatem attinet. Tale scribendi genus habetur sublime, 
ut iam Propertianum. Si Gallus is fuit in Elegia, qualem 
oportet fuisse in vertendo Euphorione! 

VIII. 11. 

A te principium: tibi desinet. 
Heynius: «tibi desinet , ex t£ dicere, ferre, carmen, in te 
desinet; laudes tuae perpetuum meorum carminum argumen- 
tum erunt; ita simpliciter exponere malim, etsi dura oratio 
est." // Wagnerus : //Non est dura, sed commotior, atque 
haec a te principium, tibi desinet proverbii in morem dici, 
proptereaque non nimis proprie accipienda esse, docet Vos- 
sius, collato Homer. II. IX, 97. iv <ro) (ih A*j§<», aso S' 
xp^oiicct." Sic duo optimi interpretes Virgilii. Alteri oratio 
videtur dura, alteri non dura, sed commotior: mihi, si quis 
tamen roget meam sententiam, tam obscura videtur, ut non 
intelligam. Nec tibi desinet, significat idem, quod Graecum 
A»}|w iv <ro) et e)<; ah , quod est desinet in te. 

VIII, 26. 

Mopso Nisa datur: quid non speremus amantes? 
Nisa fortasse amica Galli, ficto nomine. Ergo argumentum 
simile illi in Ecloga X, in qua Galli alia amica, Lycoris, 
appellatur. De huiusmodi amicis multa in carminibus poeta- 
rum leguntur, et sine dubio in ipsius GaUi elegiis legebantur. 

VIII. 27. 
lungentur iam gryphes equis,- aevoque sequenti 
Cum canibus timidi venient ad pocula damae. 
Vossius : // iungentur eidem currui." Omnes alii iungentur 
amore. Hoc vcrum puto. TJbi Nisa datur Mopso, omnia na- 

turae contraria fient. Iam non est contrarium naturae, gry- 
phas et equos eidem currui iungi, nam fcrocissimae bestiae 
domari possunt et domabantur, tauri et elepbanti eidem iugo 
submittebantur, quod notum ex circoj sed contrarium est 
giyphas et equos amore iungi. Et talem amorem omnes poetae 
ad id, quod fieri non potest, referunt. Vel Horatius : iuvet 
ut tigres subsidere cervis. Ista vero aevoque sequenti Yirgilium 
scripsisse non credo. Et ipsa sunt languida, nec maius est 
monstrum, (hic autem, certe non minus exspectatur) , si 
damae cum canibus ad pocula veniunt, quam si gryphes equis 
nubunt. Quid scripserit Yirgilius, ignoramus. Sed non est 
dubium, quin aliud simile exemplum amoris contra leges 
naturae apposuerit, v. c: 

Iungentur iam gryphes equis, cervique leaenis. 

Cum canibus timidi venieni ad pocula damae. 
Claudianus etiam, ut alios praeteream, cervos et leaenas con- 
iunxit Praefat. II de R. Proserpinae : 

Concordes varia ludunt cum tigride damae, 
Massylam cervi non timuere iubam. 
VIII. 32—34. 

O digno coniuncta viro! dum despicis omnis, 

Dumque tibi est odio mea fistula, dumque capellae, 

Hirsutumque supercilium, promissaque barba; 
Omnia ad contemtum solius Damonis referuntur. Male can- 
tat , supercilium est hirsutum , barba promissa. Nihil in illius 
forma amicae placet. In capellis magis spectatur pastor. Con- 
ditionem pastoritiam ipsam despicere non poterat; nam alteri 
pastori nubebat. An legendum : 

Dumque tibi est odio mea fistula, dumque capilli. 
Contemnebat Damonem, quia turpissimum et imperitum can- 
tandi iudicabat. Pastor apud Nemesian. Ecl. II, 77 sq. se 
ita amicae commendat : — nulla tegimur lanugine malas. Pasci- 
mus et crinem. Nec sumus indocti calamis. Theocritus Eidyll. 
V, 91. y.eloi; v7Tkvtuv — Xiwxpx Ve xxp y xv%evx «•«'«•' Ueipx. 
et XIV, 4. o uvttx^ ttoXvi; ovtoi; xvo-Txheoi Ve xlxivvoi. Ovid. 
XIII. Metam. 844. coma plurima torvos Prominet in vultus. 
Cyclops se ita commendat Galateac. 

VIII. 47—50. 

Saevus Amor docuit natorum sanguine matrem 

Commaculare manus: crudelis tu quoque mater ; 

Crudelis mater magis, an puer improbus ille? 

Improbus Ule puer : crudelis tu quoque mater. 
Heynius duos postremos versus eliminandos esse iudicabat. 
Wagnerus rogat, quid, si non additi essent, faciendum vs. 48 
— crudelis tu quoque mater: quod hemistichium tum demum 
locum suum posse tueri, quum proximos versus adiunxeris. 
Assentior Wagnero, quod ad hemistichium. Sed uno illo 
versu Crudelis mater magis, an puer improbus ilh? contenti 
simus, alterum eiiciamus. Sic omnis oratio optime procedit. 
Crudelis amor matrem hoc scelus docuit. Ipsam quidem ma- 
trem esse oportuit crudelem, quae scelus committere potuerit. 
Sed uter magis culpandus? Eratne in matre plus crudelita- 
tis, quam in puero improbitatis ? Magister qui scelus docet, 
magis culpandus, quam discipulus qui facit. Hoc iudicium 
multo melius a lectore ex vs. 49 conficitur, quam a poeta 
in vs. 50 indicatur. Optimi scriptores saepe lectori iudicium 
relinquunt, neque omnia dicunt, quae dici possent. Noverant 
artem fastidii evitandi. Seneca Medea 933, hic magis est 
sobrius, quam solet: — quod scelus miseri luent? Scelus est 
Iason genitor , et maius scelus Medea mater. Parca quoque 
imitatio in Culice 291. sed tu crudelis, crudelis tu magis, 
Orpheu. 

ECLOGA IX. 

IX. 1—6. 

L. Quo te Moeri pedes? an, quo via ducU, in urbem? 
M. Lycida, vivi pervenimus, advena nostri, 

Quod nunquam veriti sumus , ut possessor agelli 

Diceret: Haec mea sunt: veteres migrate coloni. 

Nunc victi, tristes, quoniam Fors omnia versat, 

Hos illi, (quod nec vertat bene) , mUtimus haedos. 

Hi versus non uno modo distinguuntur, et explicantur. Mss. 

non habent diversas lectiones, nisi in vs. 3, quo , qua, quam, 

pro quod, et quam nunquam meriti sumus!; in vs. 5, Sors , 

pro Fors, vs. 6, bene vertai pro vertat bene. Iam ante Ser- 
vium visi fuere difficiles. Ego, quid opiner, paucis declarabo. 
In principio personae statim sunt mutandae. Nomina in Co- 
moediis, Tragoediis, et in omni Dialogorum genere, saepe 
per incuriara librariorum iustum locum amisere. Et hic mu- 
tanda sunt nomina, et pro an legendum ah! 

L. Quo te Moeri pedes? M. Ah! gno via ducit, in urbem. 
O Lycida, vivi sq. 
Quo te pedes? non est zeugma ex posterioribus , quod putat 
Servius, sed proverbialis locutio, in qua suum ipsius verbura 
cogitatur, ducunt, agunt, ut Graece, v. c. apud Theocritum, 
£ ir&e? ayov. Quod sequitur ducit, fortuitum est. Sequi po- 
terat v. c. quid tua refert ? tamen quo te pedes erat supplen- 
dum quo te pedes ducunt, agunt. Moeris autem Lycidae 
respondet tristis et iratus. Ah! pedes me agunt, quo via 
ducit, in urbem, ut scis et vides. 

Vwi pervenimus , advena nostri sq. Magna difficultas. In- 
terpretes omnia tentant. Omnia, puto, frustra. Fortasse et 
ego frustra tentavero coniecturam. Faciam tamen. Conieci: 

O Lycida, vivus pereo. Impius advena noslri sq. 
In huiusmodi coniecturis semper ante oculos ponenda est Mss. 
antiquissimorum scriptura, cuius similitudinem referre non 
possumus, sed longe sequi cogimur: VIVIPERVENIMUS 
nasci potuit ex VIVUSPEREOIMPIUS. Vivus pereo, ut Te- 
rentius Eunuch. I, i, 28. Vivus vidensque pereo. Cicero pro 
Quinctio: Huic acerbissimum vivo videntique funus ducitur. 
Libens utor exemplo Terentii, scriptoris vera Latinitate, et 
Comici. Nam tota haec Ecloga, ut multae aliae, est Dra- 
matica. Iam mutatus subito singularis in pluralem, pereo, 
veriti sumus, non modo animum pastoris commotum ostendit, 
sed etiam, ut in singulari, suam propriam moestitiam, ita in 
plurali suam et omnium in agro viventium calamitatem. 
Impius advena appellatur, ut in eadem caussa, Eclog. I, 
Impius haec tam culta novalia miles habebit? Ipse versus 
Lycida , vivus pereo. Impius advena nostri non est mollis , 
contra , durus : ergo accommodatus rei et tempori. Virgilius 
positu verborum affectus loquentium saepe ita exprimit, ut 
nihil supra. Cui ignotum: Illa, quis et me, inquit, miseram, 

et te perdidit, Orpheu. Orationem solutam diceret, qui aures 
non babet. Catullus quoque in boc genere cxcellit. Bilder- 
dykius et hoc non ignorabat. 

In ts. 5 pro Nunc victi lego Nunc vidi: totum denique 
locum sic constituo: 

L. Quo te Moeri pedes ? M. Ah ! quo via ducit , in urbem. 

O Lycida, vivus pereo. Impius advena nostri, 

Quod nunquam veriti sumus, ut possessor ageUi 

Diceret: Haec mea sunt, veteres migrate coloni: 

Nunc vidi. Tristis quoniam Fors omnia versat, 

Hos illi, quod nec bene vertat, mittimus haedos. 

Ita ex oratione impedita, feci expeditam. Cursus hic est: 

Id, quod nunquam veriti sumus, ut impius advena, posses- 

sor agelli nostri, diceret: haec mea sunt, migrate veteres 

coloni: id nunc vidi. Q.uod nunquam veriti sumus per se sola, 

quasi in parenthesi, sunt accipienda, ut saepe fit, v. c. quod 

nemo exspectasset , quod inauditum caet. Ex quod assumendum 

'est id, saepe ab optimis scriptoribus omissum. Id post se 

habet ut. Tercnt. Heaut. II, m, 118. — in eum iam res rediit 

locum Ut sit necesse. Res Moeridi, quod nunquam veriti erant, 

in eum locum venerat, ut advena diceret, migrate! 

Mutavi nunc victi in nunc vidi. Literae ct, cl, etiam aZcum 
litera d permiscentur in Cod. scripturae praesertim Longo- 
bardicae. Cf. Gronov. ad Senec. de Ira 24. Markl. ad Statii 
Silv. II, 7, p. 253. Drakenb. ad Sil. Ital. II, 52. In Virg. 
VI Aen. 849, pro ducent in uno legitur alicent; quod quo- 
raodo factum sit Burm. se ignorare fatetur, immemor eorum, 
quae ipse ad Val. Placcum VI, 747, recte de huiusmodi con- 
fusione annotaverat. Facillima igitur est mutatio victi in vidi. 
Et hoc ipsum vidi legitur apud Probum in Gramm. Instit. 
p. 1426. Nunc vidi tristis quoniam sors omnia versat. Burm. 
putat ibi vitio operarum sic esse editum. Ea de re nunc 
iudicare non possum. Si est vitium, est unum de felicissi- 
mis, qualia interdum typothetae committunt. 

Nunc vidi. Tristis quoniam Fors omnia versat, Hos illi, 
quod nec vertat bene, mittimus haedos. Quoniam in tam misero 
statu versamur ut inimicissimos etiam donis nostris delenire 
cogamur, hos haedos isti advenae impio mittimuB. Moeris 

gestabat haedos, ut apparet ex vs. 65. cantantes vt eamus, 
ego hoc te fasce levabo. Hoc non cogitabat Burm. cum vs. 1. 
Quo te Moeri pedes? etiam accipi posse arbitrabatur, quasi 
Moeris temere, sine certo consilio, xuTOftxras, quo pedes 
ducerent, ambularet. Qui ambulant onusti fasce haedorum, 
ambulant, ni fallor, certo consilio. 
IX. 17. 

L. Heu! cadit in quemguam tantum scelus? heu, tua nobis 

Paene simul tecum solatia rapta, Menalca? 
Maior esset, et huic loco aptior, doloris significatio, si 
legeretur : 

Heu! cadere in quemquam tantum scelus? 
Notus est iste infinitivus. Terent. Andr. V, u, 28. Nonne te 
miseret mei ? Tantum laborem capere ob talem filium ? Iustin. 
VIII, 2. Tantum facinus admisisse ingenia, omni doctrina ex- 
culta! Post heu tua sq. etiam melius cogitatur fuisse, quam 
fuerunt. Quod ad solatia, recte, puto, Servius interpretatur 
f/tua carmina, quibus consolamur." Sequentia probant. Non 
enim, dicit, amisimus amicum modo Menalcan, sed in Me- 
nalca etiam optimum poetam, qui nos, his praesertim tem- 
poribus, consolari posset. Pere est, ut Claudianum Praefat. II 
de R. Proserp. 1 — 4 Virgilium ante oculos habuisse credam. 

Otia sopitis ageret cum cantibus Orpheus, 
Neglectumque diu seposuisset ebur: 

Lugebant erepta sibi solatia Nymphae, 
Quaerebant dulces flumina moesta modos. 
IX. 27, 28. 

Vare, tuum nomen, superet modo Mantua nobis, 

Maniua vae miserae nimium vicina Cremonae, 

Cantantes sublime ferent ad sidera cycni. 
Heynius annotavit: >/Ut cycni poetae sint, etsi illud aliis 
locis occurrit, vide ad Horat. IV, Carm. n, 25. vix video, 
quomodo commode fiat. Ita esset : poetae Mantuani Varum 
celebrabunt: saltem dictum erit de uno Marone." Horatius 
Pindarum vocat cycnum Dircaeum, et Varium alitem carminis 
Maeonii. Sic Alcaeus dicitur xvxvos Aetrfiio? , Anacreon Tviiog, 
Virgilius olor Mantuanus, Horatius Venusinus , similia. Cycnus 
semper habet aliquid adiunctum, unde apparet cogitari homi- 

nem, non avem: si non habet adiunctum, ex sententia loei 
intelligitur. Si hic v. c. praecessisset Pollio et Gallus, recte 
omnino sequeretur cycni cantantes tuum nomen ad sidera ferent. 
Nunc cycnos interpretari debemus ipsas aves. Atque hoc 
facit Heynius : // ut nemus aliquem canit , ut silvae et ferae 
lugent et celebrant, fontes et arbusta desiderant, ita nunc 
cycni concinunt in honorem Vari." Si quis omnia istiusmodi 
exempla colligit, videbit ea non hoc significare, quod Heynius 
nunc arbitratur. Sylvae canunt, est, pastores in silvis, silvae 
resonant nomen v. c. Amaryllidis, sylvae lugent, ramis vento 
motis , tristem sonum edere videntur : ferri poterat cycni car- 
men Vari, cantantes, ad sidera ferunt: ut alibi, venti Divum 
referatis ad aures. Sed cycni cantantes nomen Vari ad sidera 
ferunt, sunt aves, iudicio et ingenio praeditae, quae Yarum 
sui carminis argumentum sumsere. Quo plura? Virgilium 
dedisse puto : 

Cantantes sublime ferent ad sidera coeli. 
Sic ipse I Aen. 259. — sublimemque feres ad sidera coeli 
Magnanimum Aeneam. "Virgilius haud semel utitur eodem 
versu vel eodem hemistichio, sed semper unum alterumve 
vocabulum mutat. Pulcherrima est de illo more annotatio 
Heinsii ad Eclog. V, 37. Iam, credo, sententia apparet in 
luce. Tuas laudes, o Vare, si Mantua servabitur, Mantuani 
cantantes ad coelum tollent. 

Pro Vare, luum nomen, superet modo Mantua nobis. in Me- 
diceo scriptum erat cupiant modo Mantua noUs, sed deletum, 
et in superent mutatum. Fortasse illud cupiant fluxit ex re- 
cordatione Eclog. VI, 7. qui dicere laudes, Vare, tuas cupiant. 

ECLOGA X. 

X. 4, 5. 

Sic tibi, quum fiuctus subterlabere Sicanos, 
Doris amara suam non intermisceat undam. 
Arethusa est fluvius, qui, ut Virgilius fabulam accipit, ex 
Elide subter mare in Siciliam veuit. Iam fluvius semper a 
fonte fluit, non aliquando, non aliquo tempore et occasione, 
sed nunquam quiescit. Quapropter futurum subterlabere mihi 

suspectum est. Discrimen futuri et praesentis temporis ap- 
paret v. c. ex ipso Virg. VI Aen. 873 sq. Quantos ille virum 
magnam Mavortis ad urbem Campus aget gemitus! vel quae , 
Tiberine, videbis Funera, quum tumulum praeterlabere recentem! 
Quum Anchises haec loquebatur, Tiberinus campum Martium 
praeterfluebat , et multa saecula praeterfluxit. Sed aliquando 
tumulum Marcelli, in campo sepulti, praeterlaberetur. Recte 
adeo quum Tiberine praeterlabere. Tali autem futuro hic non 
est locus. Requiritur tempus praesens in subterlabere , et indi- 
cativus modus, ut vs. 17 : quae nemora vos habuere , cum Gallus 
peribat; quod peribat optime defendit Wagnerus contra periret. 
In uno Moreti legitur sublerlabare. Hoc etiam tacite ostendit 
praesens indicativi subterlabere. Nam similis est error, qui in 
peribat et periret. In Cod. Medic. dividitur vocabulum subter 
labere. Unde quis haud temere suspicetur in medio aliquid 
esse omissum. Versus esset Virgilio haud indignus: 
Sic tibi, quum fluctus subter, Dea, labere canos, 
Doris amara suam non intermisceat undam. 
Ubi labere semel acceptum erat in futuro, canos auctum opor- 
tuit syllaba. Nec facilius nec melius augeri poterat, quam, 
si fluctus cani fierent Sicani. Sane elegans h. 1. epitheton , 
sed ex Arethusa ipsum Sicani intelligitur , nec tam necessa- 
rium est, quam indicativus in labere, Arethusa, olim Nympha, 
nunc flumen, recte Dea dicitur. Et supra Arethusam, quasi 
Deam, invocat. Quum subterlabere , tibi subterlabenti. 
X. 39. 

Et nigrae violae sunt, et vaccinia nigra. 
Quod in Ms. quodam legitur morae violae, egregie refutat 
Wagnerus. Si verum esset, etiam vaccinia mora scriptum 
fuisset. 

X. 44—48. 

Nunc insanus amor duri me Martis in armis, 
Tela inter media atque adversos detinet hostis. 
Tu procul a palria [nec sit mihi credere tantum !) 
Alpinas, ah dura, nives et frigora Rheni 
Me sine sola vides. 
Interpretes in his explicandis multam operam posuerunt. For- 
tasse paullo melius intelligentur hoc modo constituti et mutati : 

Nunc insanus amor duri Mavortis in armis, 
Te procul a patria, (nec sit rnihi credere, quantum!) 
Tela inter media atque adversos detinet hostis. 
Alpinas, ah dura, nives et frigora Rheni 
Me sine sola vides. 
Mutavi interpunctionem , me Martis in Mavortis, tu in te, 
tantum in quantum, quod erat in libro Barthii. Omnia ad 
Lycoridem referuntur, amor erat insanus, quia per nives et 
arma sequebatur amicum iUum suum, ut Gallus insaniebat 
vs. 22, qui talem amicam amaret. In armis Mavortis, Martiis, 
bellicis. Amor iste te detinet in armis inter media tela 
atque hostes adversos, quasi et ipsa, quae tantum in castris 
versaretur, cum amico contra hostes pugnaret. Gallus ista 
exaggerat. In armis idem est quod in bello , pugna. Arma et 
bella saepe iunguntur, ubi nempe non erant perpetui exercitus, 
arma sine bello non erant. De pugna ipse Virg. II. Georg. 
283. posuit: mediis Mars errat in armis. Ergo in armis, non 
necessarie significat armata. Procul a patria: atque utinam 
haud credere possem, quam procul, quantum: haud credere 
possem, quod narratur, te ad Alpes et fthenum venisse! 
X. 50—54. 

Ibo, et, Chalcidico quae sunt mihi condita versu 
Carmina, pastoris Siculi modulabor avena. 
Certum est in silvis, inter spelaea ferarum 
Malle pati. 
Omnis oratio Galli mirifice imitatur affectum hominis, infe- 
lici amore correpti, et frustra reluctantis. Loquitur secum 
sui impatiens, et deliberat, quid optimum factu sit, ut ex 
angustiis evadat. Graeci poetae et scriptores Erotici, nec 
minus poetae Romani multas huiusmodi orationes admodum 
elegantes finxerunt. Omnes, quas memini, afferre longum 
est. Qui non hospites sunt in his Hteris, ipsi meminerint: 
meminerint etiam , ut isti homines in certamine Xoyio-iiou koci 
nxOovs tandem aliquid inveniant, quod animo fixum et im- 
motum sedebit. Gallus noster hoc invenit , ut carmina Eupho- 
rionis, a se Latine reddita, in solitudine cantet, et feras 
venetur. Hic rogo quid significet malle pati? Malle quam 
quid? aliquid praecedat oportet, in quo expressum vel tacite 

indicatum sit, quam viam, prae viis supra nominatis, nunc 
decreverit tenere et persequi: plura consilia postulantur, cx 
quibus unum malumus. Recte apud Terent. Eunuch. I, i, 
20, 21. Egone illam? quae illum? quae me? quae nun? sine 
modo. Mori me malim. Hoc est: moriar poiius, quam illam 
amem. In Yirgilio nulla est talis comparatio. Nullum prae- 
cedit consilium, quod nunc deserens, se abdere mallet in soli- 
tudinem. Quare Yirgilius mihi videtur scripsisse: 

Certum est in silvis, inter spelaea ferarum 

Velle pati. 
Velle pati non idem significat, quod solum pati, (interpretes 
saepe illud velle minus recte tamquam abundans adspiciunt) 
sed auget futuram capti semel consilii constantiam. Certum 
est : ita sit : volo : Seneca Thyest. 140. Obstare primum est 
velle. Graeci in tali deliberatione utuntur formula publica: 
Sf&>#4« txutx. Latini volo, certum est, certus sum, similia. 
Terent. Eunuch. I, ii, 107. Rus ibo: ibi hoc me macerabo 
biduum. Jta facere certum est. Virgil. Certa mori. Ovid. IV 
Heroid. 152. Et pugnare diu, nec me submittere culpae Ceria 
fui: certi si quid haberet amor. X, Metam. 428. Certa mori 
tamen est, si non potiatur amato. Pati est xxpTi pelv , durare, 
quid, in quo, omittitur. Egregie verbum illustravit Gronov. 
ad Senecae Thyest. 470. ubi h. 1. Virgilii interpretatur : 
// xxprspav iv TxTg xiXxii; xx) vxviKxiait; , malo sustinere du- 
ram et difficilem in antris et speluncis vitam." 
X. 60, 61. 

Tamquam haec sit nostri medicina furoris , 

Aut Deus ille malis hominum mitescere discat. 
Si Virgilius haec recitaverit, recitavit sine dubio magna cum 
indignatione , quae legentibus ostendi poterat: mitescere discatf 
Quae nunc mula appellat, mox appellat labores, quamquam 
Heynius ad venationem refert. Labores et mala saepe idem 
significant, et in Mss. alterum pro altero invenitur. 

Habes, amicissime Cobete, quae mihi, Eclogas Virgilianas 
legenti, in mentem venerunt. Neque ipse ea magni facio, 
ut nunquam mea feci : nec tu maioris facies , quam digna 
sunt. Subito confeci, vel potius effudi, quia tuum edendae 

Bibliothecae tempus urgebat. Et nosti, quam procul hic 
ruri a consuetudine hominum, qui de literis iudicare possunt, 
remotus vivam, nec libros consulere potuerim, qui, praeser- 
tim in Germania, inter duodecim annos, in lucem prodierunt. 
Omnia ista mihi ignota sunt, editiones Burmanni etPh.Wagneri 
solae praesto fuerunt. Si quid igitur animadverti, quod ab 
aliis animadversum est prius, illo consensu laetabor. Nullius 
autem consensu magis laetarer, quam Philippi Wagneri, quem 
tamen nescio vivatne an vixerit. Huius ego Germani accura- 
tam et elegantem doctrinam ex edito Yirgilio , candidum et 
amabile pectus ex multis olim mihi scriptis epistolis cognovi. 
Legi etiam , ut initio dixi , Georgica , et in chartam conieci , 
quod ad carmen illustrandum pertinere posse arbitrabar. Ista 
nunc addere Eclogis constitueram. Sed adhuc est rudis rerum 
eodem congestarum materies: nec sum, quod fui, measque 
me vires consulere et temperare oportet. Omnia fert aetas , 
animum quoque, vere dicit Moeris Virgilianus. Mirari igitur 
noli, si dixerim, scribendo me esse defessum. Yale, et fac, 
quod semper fecisti, me ama. 

Hilvcrsumi prid. Kal. Septembr. MDCCCIX 



HOMEBI LOCUS COBBKCTUS. 

Mendosus est locus Homeri in Iliad. IX. 326 sq. ubi dicit 
Achilles : 

"Hfixrx y xtfixrievrx hevpyo-ffov iro\ept,l%uv 

a.v1px<n fcxpvxftevog ixpuv evexx o-Cperepxuv. 
Haeremus in ffQtrtpxuv. Poetis Alexandrinis licet in talibus 
omnia permiscere, apud quos a-cpirepog aut pro viiihepoi po- 
nitur aut pro vf&irepos aut ad tertiam personam refertur. 
Homerus in talibus, ut veteres Critici loquuntur, xttutSs 
esiv. Adde unam litterulam et simul Graecitatem restitues 
et metrum. Poeta enim dederat: 

xvbpxvt (txpv xpevo ig oxpuv evexx aQerepxuv. 

C. G. COBET. 



